Жисмнинг икки нуқтаси тезлигининг проекцияси ҳақидаги теорема » Mexanika » Referat » Referat | Haqida\nAsosiy / ReferatMexanika Жисмнинг икки нуқтаси тезлигининг проекцияси ҳақидаги теорема\nЖисмнинг икки нуқтаси тезлигининг проекцияси ҳақидаги теорема\nFayl hajmi 69,57 kB\n1.\tЖисмнинг икки нуқтаси тезлигининг проекцияси ҳақидаги теорема\n2.\tЯсси ҳаракатдаги фигура нуқталарининг тезликларини оний тезликлар маркази орқали аниқлаш.\nЯсси фигура (текисликка параллел ҳаракатланувчи қаттиқ жисм) нуқталарининг тезликларини (52) формула орқали аниқлаш, анча мураккаб ҳисоблаш ишларига олиб келади (59 масалага қаранг). Лекин текисликка параллел ҳаракатдаги жисм нуқталарининг тезликларини аниқлаш учун, юқорида олинган натижалардан келиб чиқадиган бир неча содда ва қулай усуллар ҳақида сўз юритамиз.\nШундай усуллардан бири ҳақида қуйидаги теоремадан фойдаланамиз. Теорема: қаттиқ жисмнинг ихтиёрий икки нуқтасининг тезлигини шу нуқталардан ўтувчи ўққа бўлган проекциялари ўзаро тенг.\nЯсси фигуранинг (жисмнинг) ихтиёрий икки А ва В нуқтасини олиб кўрайлик. А нуқтани қутб деб қабул қилиб (149 шакл), В нуқтанинг тезлиги учун (52) формула орқали = + вектор тенгламани ёзамиз. Ушбу вектор тенгламани иккала томонини АВ ўққа проекциялаймиз. Лекин -тезлик вектори АВ ўққа перпендикуляр равишда йўналган бўлганлиги учун,\nбўлади ва теорема исботланди.\nУшбу натижани оддий мулоҳаза юритиш орқали ҳам аниқлаш мумкин: агар (54) тенглик қаноатланмаса, у ҳолда А ва В нуқталар орасидаги масофа ўзгариши лозим, бу эса абсолют қаттиқ жисм учун мутлоқ мумкин эмас. Шу сабабли (54) тенглик нафақат текисликка параллел ҳаракатда, ҳатто ихтиёрий ҳаракатда ҳам ўринли бўлади.\nИсбот қилинган ушбу теорема орқали жисмнинг бирор нуқтасининг тезлиги маълум бўлса, бошқа ихтиёрий нуқтасининг тезлигини аниқлашга имкон очиб беради.\n60 масала. Берилган  бурчак остида жойлашган эллипсограф линейкасининг А ва В нуқталари тезликлари (145 шакл) орасидаги муносабат аниқлансин.\nЕ ч и ш. А ва В нуқталари тезликларининг йўналишлари шаклдан маълум. У ҳолда ва векторларни АВ чизиқ бўйлаб йўналган ўққа проекцияласак,\nбўлади, бундан vA= vBtg\nЯсси ҳаракатдаги фигура нуқталарининг тезликларини оний тезликлар маркази орқали аниқлаш. Центроидалар ҳақида тушунча.\nТекис фигура (ёки ясси ҳаракатдаги жисм) нуқталарининг тезликларини аниқлашнинг яна бир содда усули, оний тезликлар маркази ҳақидаги тушунчага асосланади.\nОний тезликлар маркази деб шундай нуқтага айтиладики, унинг шу ондаги тезлиги нолга тенг бўлади.\nАгар қаттиқ жисм илгариланма ҳаракат қилмаса, албатта шундай нуқта топиладики, у нуқтанинг шу t- ондаги тезлиги нолга тенг бўлади, ҳамда бундай нуқта фақат битта бўлади. Фараз қилайлик, t- онда жисмнинг ихтиёрий А ва В нуқтасининг тезлик векторлари ва бўлсин, лекин нуқталарнинг тезлик векторлари ўзаро параллел бўлмасин 150 шакл). Агар шу А ва В нуқталардан уларнинг тезлик векторларига перпендикуляр бўлган Aa ва Bb чизиқлар ўтказсак, уларнинг кесишган нуқтаси ясси ҳаракатнинг оний тезликлар маркази бўлади, чунки =0 бўлади .\nАгар 0 бўлса, икки нуқта тезлигининг проекциялари ҳақидаги теоремага асосан - тезликнинг вектори бир вақтнинг ўзида ҳам АР (чунки АР) га, ҳам ВР (чунки ВР) га перпендикуляр бўлиши шарт, бу эса асло мумкин эмас. Ушбу теоремадан кўриниб турибдики, ҳеч қандай бошқа нуқтанинг шу ондаги тезлиги нолга тенг эмас экан.\nЭнди, агар t- вақт учун Р нуқтани қутб деб танлаб олсак, (52) формула орқали А нуқтанинг тезлиги қуйидагича аниқланади,\nчунки =0. Худди шундай натижани ихтиёрий олинган бошқа нуқта учун ҳам ёзишимиз мумкин. Демак, жисмнинг ясси ҳаркатидаги нуқталарининг шу ондаги тезликларини аниқлаш учун, жисмни оний марказ атрофида айланма ҳаракат қилмоқда деб фараз қилиш лозим экан. Ҳамда (53) тенгламага асосан,\nvA=РА ( РА );\nvВ =РВ ( РВ ) ва ҳ.к. (55)\n(55) тенгликдан қуйидаги пропорцияни ёзиш мумкин,\nяъни, ясси ҳаракатдаги жисм нуқталарининг тезликлари уларнинг оний тезликлар марказигача бўлган масофаларига пропорционал экан.\nЮқорида олинган натижалардан қуйидаги хулосалар келиб чиқади:\n1. Оний тезликлар марказини аниқлаш учун фақат ихтиёрий иккита А ва В нуқталарнинг ва тезликларини йўналишларини (ёки уларнинг траекторияларини) билиш кифоя экан; шу нуқталарнинг тезликларини йўналишларига ўтказилган перпендикуляр чизиқларнинг (ёки уларнинг траекторияларига уринмаларнинг) кесишган нуқтаси оний тезликлар маркази бўлар экан.\n2. Ясси ҳаракатдаги жисмнинг ихтиёрий нуқтасининг тезликларини аниқлаш учун, унинг бирорта А нуқтасининг тезлигини сон қиймати, йўналиши ва бошқа ихтиёрий В нуқтанинг тезлигини йўналиши малум бўлиши етарли экан. У ҳолда А ва В нуқталардан ва тезликларга перпендикуляр чизиқлар ўтказсак, уларнинг кесишган Р нуқтаси оний тезликлар маркази бўлади ва тезликнинг йўналишига қараб жисмнинг айланиш йўналишини аниқлаб оламиз. Сўнгра -тезлик орқали (56) формула ёрдамида ихтиёрий М нуқтанинг vM -тезлигини аниқлаймиз ва -ни РМ чизиғига перпендикуляр равишда М нуқтадан жисмнинг айланиш томонига йўналтириб қўямиз.\n3. Ясси ҳаракатдаги жисмнинг бурчакли тезлиги ихтиёрий нуқтанинг тезлигини, шу нуқтанинг оний тезликлар маркази Р нуқтагача бўлган масофага бўлинганига тенг экан: (55) формулага асосан,\nЖисмнинг бурчакли тезлиги -ни бошқача усулда ҳам аниқлаш мумкин экан, (52) (53) тенгликлардан малумки, ва vBA=AB бунга асосан\nАгар vA=0 бўлса (у ҳолда А нуқта оний тезликлар маркази бўлади) (58) формула (57) формулага айланиб қолади.\n(57) ва (58) тенгликлар бир-хил қийматни аниқлайдилар, чунки (§52-га қаранг) юқорида исбот қилганимиздек, бир вақтни ўзида жисмда иккита оний тезликлар бўлиши мумкин эмас, шу сабабли икки хил бурчакли тезлик - ҳам бўлиши мумкин эмас.\nМисол. Эллипсограф AD линейкасининг А ва В нуқталари тезликларининг йўналтирувчилари маҳлум. Шу йўналтирувчиларга перпендикулярлар ўтказиб, линейканинг ясси ҳаракати учун оний тезликлар маркази Р-ни аниқлаймиз. (эллипсографни А ва В ползунларга шарнирлар орқали маҳкамланган фанердан тайёрланган битта лист Л - деб қаралсин, AD линейкани эса шу листга чизилган шакл деб ҳисоблансин. У ҳолда Р нуқта листга тегишли бўлиб, унинг тезлиги vР=0 бўлади).\nР нуқтанинг ўрни аниқлангандан кейин vA/РА= vB/РВ пропорциядан vA=(РА/РВ)vB= vBtg, яъни 60 масаладаги натижа олинади. М нуқта учун ҳам худди шу каби vM=(РМ/РВ)vB . РМ -нинг узунлигини АВ, АМ ва  -лар орқали ҳисоблаб олиш мумкин. -векторнинг йўналиши шаклда кўрсатилган ( РМ).\nЛинейканинг бурчакли тезлигини (57) ёки (58) формулалар орқали аниқлаш мумкин,\nбу иккала формула ҳам бир хил натижа беради.\nКуйида оний тезликлар марказини аниқлашнинг айрим хусусий холларини кўриб ўтамиз:\nа) Агар бир цилиндрсимон жисм бошқа қўзғалмас жисмнинг сирти бўйлаб сирпанишсиз думалаб ясси ҳаракат қилаётган бўлса, думалаётган жисмнинг қўзғалмас сирт билан шу ондаги туташган Р -нуқтасининг тезлиги нолга тенг бўлади (vР=0, 152 шакл), шу сабабли бу нуқта оний тезликлар маркази ҳисобланади. Бунга релс устидаги вагон ғилдирагининг ҳаракати мисол бўлиши мумкин.\n152 шакл 153 шакл\nб) Агар жисмнинг А ва В нуқталари тезлик векторлари ўзаро параллел бўлса, ва АВ кесма -векторга перпендикуляр бўлмаса (153, а шакл), у ҳолда бу жисмнинг оний тезликлар маркази чексизликда ётади, демак барча нуқталарининг тезликлари ўзаро тенг ва -га параллел бўлади. Ҳамда тезликнинг проекциялари ҳақидаги теоремага асосан vAcоs=vBcоs бўлади, бундан vA=vB чунки =., қолган барча нуқталарнинг тезликлари ҳам шунга тенг ва бир хил йўналган бўладилар.\nДемак, жисмнинг барча нуқталарининг тезликлари ҳам модуллари, ҳам йўналишлари бўйича ўзаро тенг бўлади, яъни жисм оний илгариланма ҳаракат тезликлар майдонига эга (жисмнинг бундай ҳолати оний илгариланма ҳаракат) эканлиги аниқланди. Щз ўзидан маҳлумки жисмнинг (58) формула орқали аниқланадиган бурчакли тезлиги - нолга тенг бўлади.\nв) Агар жисмнинг А ва В нуқталари тезлик векторлари ўзаро параллел бўлса, ва АВ кесма -векторга перпендикуляр бўлса (153, б шакл), у ҳолда бу жисмнинг оний тезликлар маркази Р нуқта 153, б шаклда тасвирланган чизма орқали аниқланади. Уларнинг исботини (56) формула ёрдами орқали аниқланади. Бундай ҳолатда оний тезликлар маркази Р-нинг ўрнини аниқлаш учун А ва В нуқталарнинг тезликларини йўналишларидан ташқари уларнинг сон қийматлари vA ва vB-лар ҳам берилган бўлиши шарт.\nг) Агар ихтиёрий В нуқтанинг тезлик вектори ва жисмнинг бурчакли тезлиги -  маълум бўлса, у ҳолда бундай ҳаракатнинг оний тезликлар маркази -га перпендикуляр бўлган чизиқда жойлашиб (150 шакл), В нуқтадан (57) формула орқали аниқланадиган BР=vB/ масофада ётади.\nЦентроидалар ва оний айланиш маркази. Юқорида кўриб ўтилгандек, ҳар бир олинган алоҳида он учун фигуранинг ясси ҳаракати, жисмнинг оний тезликлар маркази Р нуқта атрофидаги айланишидан иборат деб ҳисоблаш мумкин экан. Шу сабабли, ясси ҳаракатдаги жисмнинг оний тезликлар маркази Р билан қўзғалмас жисмнинг шу марказ билан устма-уст тушадиган нуқтаси ҳам Р -ҳарфи билан белгиланади ва уни оний айланишлар маркази деб аталади. Ясси фигуранинг айланиш ўқи S-юзага перпендикуляр бўлиб, оний тезликлар маркази Р нуқтадан ўтувчи Рz - ўқ (141 шакл) оний айланишлар ўқи деб аталади.\nКўзғалмас айланиш ўқи (ёки маркази) билан оний ўқ (ёки марказ) марказнинг фарқи шундаки, оний ўқ (марказ), ҳар онда ўзининг ўрнини ўзгартириб туради. §52-да кўрсатилгандек, жисмнинг текисликка параллел ҳаракатини иккита ҳаракатлардан ташкил топган деб қараш мумкин бўлиб, улардан бири қутб билан биргаликдаги илгариланма ҳаракат, иккинчиси қутб атрофидаги айланма ҳаракатдан иборат бўлади, деб айтилган эди. Олинган натижа ясси ҳаракатнинг бошқа геометрик кўринишини ойдинлаштириб беради, яъни: ҳар қандай текисликка параллел ҳаракат узлуксиз ўзгарувчи оний ўқ (марказ)лар атрофидаги элементар айланишлардан иборат экан деб ҳисоблаш мумкин экан.\nМасалан, 156 шаклда тасвирланган ғилдиракнинг ҳаракатини С қутб билан биргаликдаги илгариланма ҳаракат ва шу қутб атрофидаги айланма ҳаракатларнинг йиғиндисидан, ёки ғилдиракнинг релс билан туташган Р -нуқталар атрофидаги элементар айланишларидан иборат деб қараш ҳам мумкин.\nЖисмнинг ясси ҳаракатида оний тезликлар маркази ҳам қўзғалувчи жисмдаги, ҳам қўзғалмас Оху текислигидаги ўрни узлуксиз равишда ўзгариб турар экан. Кўзғалмас текисликдаги оний айланишлар марказларининг ўринларини қўзғалмас центроидалар деб аталади. Жисм билан биргаликда ҳаракат қилаётган қўзғалувчи ўқлардаги оний тезликлар марказларининг ўринларини қўзғалувчи центроидалар деб аталади (154 шакл).\nҲозирги онда қўзғалувчи ва қўзғалмас центроидалар оний айланиш (ёки оний тезликлар) маркази Р нуқтада учрашиб турибдилар; центроидалар ҳеч қачон кесишмайдилар, чунки у ҳолда бир вақтни ўзида бир нечта айланиш ўқи мавжуд бўлиши лозим эди, бу эса мумкин эмас;\n154 шакл. 155 шакл.\nКейинги оний вақт учун центроидаларнинг қўзғалувчи оний тезликлар маркази - Р’1 ва қўзғалмас оний айланишлар маркази Р1 -лар устма-уст тушадилар ва ҳоказо. Ҳар бир он учун оний марказнинг ўрни узлуксиз ўзгариб туришлиги ва ҳар-бир янги марказнинг тезлиги =0 нолга тенг бўлганлиги учун, ясси ҳаракатда қўзғалувчан центроидаларнинг қўзғалмас центроидалар устидаги думаланишларидан иборат экан деб ҳисоблаш мумкин. Агар шу центроидаларни бирорта материалдан ясаб қўзғалмас центроида устида думалатсак, ҳақиқий реал ҳаракатни олишимиз мумкин бўлади. 156 шаклдаги ҳаракатда Ох -ўқи қўзғалмас центроидани ташкил қилади, РDEK -айлана эса қўзғалувчи центроидани ташкил этади. Агар ғилдирак релс устида сирпанмасдан думалаб ҳаракатланса, бу қўзғалувчи центроиданинг қўзғалмас центроида устидаги думаланишини тасвирлайди.\nМисол. Эллипсографнинг АВ линейкаси учун оний айланиш маркази Р нуқтада ётади (151 шакл). Ихтиёрий он учун РО=АВ=l бўлгани сабабли Р нуқтанинг Оху ўқлардаги қўзғалмас ўринлари, радиуси l -га тенг бўлган ва маркази О нуқтада жойлашган айланадан иборат бўлар экан. Ҳамда шу вақтнинг ўзида АВ линейкани фанера Л-га чизиб қўйилган кесма деб фараз қилсак, у ҳолда Р нуқтадан линейканинг марказигача бўлган масофа РC=l/2 ўзгармас бўлар экан. Демак, қўзғалувчи Р нуқтанинг ёки қўзғалувчи центроиданинг фанера Л-даги ўринлари маркази С нуқтада бўлиб, радиуси РС=l/2 бўлган айланадан иборат экан. Эллипсографнинг ҳаракатида айлана -2 , айлана -1 устида сирпанмасдан ҳаракат қилар экан ва уларнинг туташган нуқталари ҳар-бир он учун оний айланишлар маркази бўлар экан. Агарда 1 ва 2 айланаларни тишли ғилдираклардан тайёрлаб бирини иккинчисининг устида думалатилса, 2 айлананинг АВ диаметри эллипсографнинг ҳаракатини такрорлаб берар экан.\nTeglar: маркази тезликлар жисмнинг бўлади мумкин 1203ам ор1179али тезлиги ну1179танинг ихтиёрий 1179ўз1171алмас ани1179лаш тезликларини 1203аракат ну1179та 1203олда перпендикуляр ну1179таларининг билан тезлик


Мхитарян "Рома"дан кетмоқчи\n1 май, 2021, 11:49\nТеглар:Мхитарян | Рома\nЖиддий ўзгаришлар унинг фикрини ўзгартириши мумкин.\nАрманистонлик ярим ҳимоячи Генрих Мхитарян ёзда “Рома”ни эркин агент сифатида тарк этмоқчи.\nCalciomercato.com нашри тарқатган хабарга қараганда, 32 ёшли футболчи римликлар билан амалдаги шартномасини узайтирмоқчи эмас, гарчи унда ушбу келишувни автоматик узайтириш имконияти бўлса ҳам. Аммо Мхитарян ва унинг агенти Мино Райола ҳали “Рома” раҳбариятига якуний жавобни айтмаган.\n“Рома”да мавсумлар оралиғида бўладиган катта ўзгаришлар Генрихнинг фикрини ўзгартириши ва уни жамоада қолишга кўндириши мумкин.\nМхитарян жорий мавсум Италия чемпионатида жами 29 та ўйинда майдонга тушди ва ушбу учрашувларда ўз ҳисобига 9 та гол ҳамда 8 та голли узатмага муаллифлик қилди. Бундан аввалроқ унга “Ювентус”дан қизиқиш борлиги ҳақида хабарлар тарқалган эди.\n"Рома" Мхитарян билан келишиб олди\n"Топ-5" чемпионатларда Мхитарянга етадиган ярим ҳимоячи топилмаяпти\nВидео Мхитаряннинг дубли "Рома"нинг йирик ҳисобдаги ғалабасини таъминлади (видео)


Хитойлик ўсмир садақа сўраб яшаш учун 9 соатни самолётнинг юкхонасида ўтказди\n16:24 / 01.06.2016\nСюй фамилияли хитойлик ўсмир йигит гадойлик қилиш учун бахтли ҳаёт илинжида самолётнинг юкхонасида Дубайга учиб кетди. Бу ҳақида Хитойнинг "Жэньминь жибао" газетаси хабар берди.\nПолиция 16 ёшли Сюйни Дубай аэропортида қўлга олди. У Emirates компаниясига қарашли А380 самолёти юкхонасида тўққиз ярим соатни ўтказган. Авиакомпаниянинг Хитой бўлими 25 май кечқурун ўсмир аэропорт деворидан ошиб тушиб, ҳаво кемасининг юкхонасига билинтирмай жойлашиб олганини аниқлаган. Сюй депортация қилиниши мумкин, шунингдек унга Араб Амирликларига киришни тақиқлашлари эҳтимолдан холи эмас.\nХитойлик ўсмир бундай қилишга уни нима мажбур қилганини айтди. У Дубайдаги садақа сўровчилар йилига бир неча ўн минг доллар ишлаши тўғрисида эшитиб, ноқонуний йўл билан бўлса ҳам ўша ергача етиб олишни режалаштирган. Ҳаттоки, қўлга олинган тақдирда ҳам эшитган маълумотларига асосланиб, БААда маҳбусларга инсонийликдан келиб чиқиб муомала қилишларига умид қилган.\n"Жэньминь жибао" берган маълумотга кўра, сўнгги пайтларла интернет тармоқларида Дубайда садақа сўраб минглаб долларлар ишлаб олиш мумкинлиги ҳақидаги хабарлар кўпайган.\n"ХХР фуқаролари бу каби миш-мишларга ишонмасликларига умид қиламан. БААда гадойларга қарши қатор қонунлар қабул қилинди, қонунни бузганлар жазоланишади", - деди Хитойнинг Дубайдаги бош консули Ма Сюйлян.


05:00 / 02.03.2017 1968 pdf Ўқиш режими + -\nУмуман ажамлар, хусусан курдлар Ислом илмларидан восита илмларига қаттиқ эътибор қаратишган. Восита (шаръий илмларга восита бўлгани учун шундай номланган) илмлари деганда арабий илмлар назарда тутилган бўлиб, унга сарф, наҳв, балоғат, мантиқ ва шакл илми кабилар кирган. Қайси курд мадрасасида бўлсин илм талабига киришган толиб, биринчи бўлиб илмни феълларнинг тасрифидан бошларди. Бу сарф илмининг энг асосий ва энг муҳим қисмидир. Бу фаннинг бошқа масалаларига кейин эътибор қаратиларди. Бундан сўнг курдлардан бошқалар камдан-кам мурожаат қиладиган ўта қийин китоблар силсиласида наҳв илмини ўрганилади. Толиб бу силсилада охири ўқийдиган китоби Кофияга мулло Жомийнинг шарҳи бўларди.\nШаръий илмларга келсак, ақоидга жуда иҳтимом қилишган. Бунда охири ўқийдиган китоблари “Ақоидун-Насафия” бўлган. Сўнгра тафсирга ўтишган. Тафсир китобларидан энг эътибор берганлари Қози Байзовийнинг тафсирлари бўлган. Кейин фиқҳ ўқишган. Бу фанда муътамад китоблари муҳаққиқ имом Ибн Ҳажар Ҳайтамийнинг имом Нававийнинг “Минҳож”ларига шарҳ – “Туҳфатул-муҳтож” бўлган. Ушбу китоб толибларнинг мазкур фанда тўхтайдиган охирги бекатлари бўлган. Усулул-фиқҳдаги манбалари Ибн Субкийнинг “Жамъул-жавомиъ”ига Жалол Муҳалийнинг шарҳи бўлган. (Орол аҳли асосан шофеъий мазҳабида бўлишганидан мазкур китобларни ўқишган – тарж.)\nБулардан кейин ҳадис илмлари, мусталаҳи, сийрат, Қуръон илмлари, қиёсий фиқҳ, тасаввуф ва адаб илмларини таълим олишган. Бу илмларга кам эътибор қаратишган. Балки кўп уламоларининг ҳадис ва сийратдаги илмий захираси ўта кам ёки умуман бўлмаган.\nУларнинг бошқа илмлардан кўра восита илмларига эътибор қаратишларининг асосий сабаби ажамлик тўсиғини ҳис қилганлари эди. Уларнинг ишонишларича, бу тўсиқни арабий илмлар, хусусан сарф илми, арабча сўзлаш калити – феъллар тасрифи билан бошлаш орқали бартараф этиш мумкин эди. Маъоний, баён ва бадиъ илмлари ажамлик тўсиғини енгишни охирига етказувчи илмлар эканига шубҳа йўқ эди. Мантиқ, мунозара ва шакл илмлари эса уларга марғуб илмлар – ақоид ва тафсирлар мантиқий далиллар, мунозара ва шакл илмларининг турли услубларига бой бўлгани учун керак бўларди.\nОтам ҳам айни шу услубни лозим тутиши, бор эътиборини восита илмларига қаратиши ва шариат илмларида ҳар илмдан битта китоб билан кифояланадиган усул билан чекланиши керакдек эди. Аммо у киши восита илмларини ишончли манбаларидан олгандан кейин одатдаги анъанавий услубдан ташқарига чиқа бошладилар.\nИлм талабида ўтган кунларини ва шайхлардан илм олиш сафарларини зикр қилган пайтларида кўп марта менга айтардилар: “Талабаларнинг аксари шариат илмларидан гапдонликка ишқибоз эдилар. Уларнинг бор ғамлари қийин масалаларни ҳал қилишда ва фиқҳий алғоз (топишмоқ)ларни ечишда тенгдошларига мақтаниш эди. Аммо менинг эътиборим ишончли матнларини ёдлаш ва белгиланган китобларни ўрганишга қўшимча бошқа нарсаларга ҳам эди... Бор эҳтимомимни Қуръон тартили ва тажвидига қаратдим. Ичимда ғойибона уни ёдлашни орзу этардим. Амалда шундай бўлди ҳам, Қуръон ҳифзини жуда эрта бошладим. Фиқҳ илмидан сулукимга тегишли ибодатлар ва ҳукмларини ўрганишга эътибор қаратдим. Тасаввуф китоблари мени ўзига тортарди. Имом Ғаззолийнинг “Иҳёу улумид-дин” китоблари қўлга киритган ва ўқишга муккасидан кетган китобларимнинг аввалгиларидан эди. Шунингдек набавий сийратни ўрганишга ҳам шўнғигандим. Кўнглимда нафл тоат-ибодатларга рағбат уйғонганди. Энг катта орзуим бар вақтга эга бўлсамда, у сабабли тунги намозга ёрдам олсам эди. Менинг бу орзуим рўёбга чиққач, у мислиз хурсандчилигимга боис бўлди.\nТалабаларнинг аксари менинг бу ишларимни масхара қилишарди. Мени чуқур кетиш, такаллуф қилиш ва баъзида катта шайхларга тақлидда айблашарди. Мени бу йўлга ўтганимни улар матнларни ёдлашда ва илмий масалаларни ечиш, муаммо ва ишораларни ҳал қилишда улар билан тенглаша олмаслигимдан деб билишарди.”\nОтам сўзларида давом этадилар: “Ҳақиқатда бошқа мажбуриятларимдан ташқари мен кўп вақтимни Қуръон тиловати, зикрлар ва вирдларни ёдлаш, нафл ибодатлар ва тун намозига сарфлар эдим. Талабалар эса вақтларининг ҳаммасини матнларни ёдлашга, дарсларини тайёрлаш ва такрорлашга ишлатишарди. Бундан келиб чиқиб мен улардан илмий малака, масала ва ҳукмларни ёдлашда ортда қолишим керак эди. Фикримча бир муддат шундай бўлди ҳам. Шайхлару толиблар наздида мен малака ва имконияти чекланган бола эдим. Кунлардан бир кун шайхлардан бири (отам менга бу шайхнинг исмини айтгандилар, афсус мен унутиб қўйдим. – муаллиф)навбат билан ҳаммамизга савол бериб, имтиҳон қила бошлади. Менга юзланиб мураккаб иборалардан хоҳлаганича савол бера бошлаганда, Аллоҳ мени тўғри жавобларга илҳомлантира бошлади. Шунда менга қараб шайх деди: “Дарҳақиқат сен олим эмас эдинг. Лекин Аллоҳ сенга олим бўл деди, олим бўлдинг..! ”\nОтам менга илм талабидаги бу ҳолларини бир неча маротаба гапириб бергандилар. Бу билан падари бузрукворим мени Аллоҳ азза ва жалланинг: “Аллоҳдан қўрқингиз! Аллоҳ сизларга билдирур” (Бақара, 282) оятининг маъносига рўбарў қилмоқчи ва шаръий илмлар талабида касб қилиш мақомига қулашдан огоҳлантирмоқчи бўлардилар. Ваҳоланки бугунги толиби илмларнинг кўпчилиги шундай ҳолда...\nМенга бу сўзларини кўп такрорлардилар: “Ҳафта давомидаги дарслар машаққати сабабидан жума кечаси роҳат кечаси ҳисобланарди. (Бундан жума дам олиш куни экани ва жума кечасидан пайшанба кечаси мурод экани тушунилади. – тарж.) Зеро, у дам олиш ва роҳат куни бўлмиш жумага туташдир. Талабалар ушбу тун тонггача бедор бўлардилар, уни ўйин-кулгу, рақс ва ҳазил-мутойиба билан ўтказардилар. Ҳатто шу даражада чарчашардики, оғир уйқу сабабидан бомдод намозини қазо қилишар ва тонг отгандан кейин ҳам ухлаб ётишар эди”.\nШариат толиблари хафтанинг энг афзал тунини ўйин ва бекорчиликка сарфлаб, сўнг жума бомдодини вақтида ўқишга бепарво бўлишларини отам менга аччиқ афсус-ла сўзлаб берардилар...\n(Шайх Муҳаммад Саид Рамазон Бутийнинг “Бу менинг отамдир” китобидан).\n05:00 / 02.03.2017 1708\nДунёда маъруфга аҳл бўлган охиратда ҳам маъруфга аҳл бўлади\n05:00 / 02.03.2017 1576\nАбдуллоҳ ибн Хубайбал Жуҳаний отасидан, у амакисидан ривоят қилади.Расулуллоҳ соллаллоҳу алайҳи васаллам уларнинг ҳузурига ғусл аломати бор ҳолда шодон давоми...\n2096 05:00 / 03.03.2017\n2021 05:00 / 03.03.2017\n1861 05:00 / 02.03.2017\nСаломлашиш деганда кишиларнинг учрашган чоғда биринчи бирshyбирларига тилак маъносида сўз айтишлари тушунилади. Саломлашиш ҳамма миллатларда қадимдан мавжуд. давоми...\n2111 05:00 / 04.03.2017


27 сентябр 2021, Тошкент вақти: 22:12\nТуркманистон президенти Гурбангули Бердимуҳамедов.\nПрезидент Гурбангули Бердимуҳамедов “яқин кунларда Тошкентга расмий ташриф билан бориши” ҳақида Туркманистон давлат ахборот агентлиги хабар берди.\nМаълум қилинишича, Бердимуҳаммедов бу ҳақда 7 сентябрь куни ўтказилган йиғилишда гапирган. Унга кўра, Тошкентда ҳамкорлик тўғрисидаги ҳужжатлар тўплами имзоланади.\nБердимуҳаммедов бундан олдин Ўзбекистонга 2019 йилнинг ноябрь ойида келган эди. Президент Шавкат Мирзиёев эса Бердимуҳаммедов билан сўнгги марта жорий йилнинг август ойида Туркманистонда ўтказилган Марказий Осиё давлатлари президентларининг учинчи маслаҳат йиғилиши доирасида учрашганди.\nУчрашувдан сўнг Шавкат Мирзиёев Гурбангули Бердимуҳамедовни ўзи учун қулай вақтда расмий ташрифи билан Ўзбекистонга келишни таклиф этган.


«Бир нарсага эришиш учун бошқасидан кечиш керак» — Ғаллаорол тумани ҳокими ўринбосари оқтомликлар тушган ҳолатдан ташвишда эмас\nЖиззах вилояти, Ғаллаорол туманининг «Оқтом» маҳалла фуқаролар йиғинига қарашли Жарғоқ ва Бойларовул қишлоқлари аҳолисини бир йўл иккита жиддий масала ташвишга солмоқда. Қишлоқ аҳолиси томонидан таҳририятга йўлланган мурожаатда айнан шулар ҳақида сўз юритилади.\nГап шундаки, қишлоқ ўртасидан ўтган Сангзор дарёси устида ёлғизоёқ кўприк мавжуд. 1969 йилда бунёд этилган 226 метр узунликка эга мазкур кўприк Жарғоқ, Бойларовул ва Олмасувон қишлоқлари аҳолиси учун ягона ўтиш йўли ҳисобланади. Бундан ташқари, ушбу кўприкдан ҳар куни қишлоқнинг 300 нафардан зиёд мактаб ёшидаги болалари тумандаги 29-мактабга бориб қайтишади.\nКўприкнинг юза қисми ёғоч қопламали бўлиб, узоқ йиллар давомида жиддий таъмирланмагани, фақатгина аҳолининг ўз кучи билан жорий таъмирланиб келингани сабаб бугунги кунга келиб анчагина хавфли ҳолатга келиб қолган. Ҳозирга қадар кўприкдан йиқилиб, жиддий жароҳат олганлар ҳам бор.\nЎлганнинг устига тепган деганларидек, бу ҳали ҳаммаси эмас экан. Уст қисмидаги нуқсонлари камлик қилгандек, айрим қўштирноқ ичидаги тадбиркорларнинг «шарофати» билан Сангзор атрофидаги қишлоқларда экологик вазият издан чиқиш арафасида турибди.\nГўёки, Ўзбекистон Республикаси Давлат геология ва минерал ресурслар қўмитасининг «рухсатини олган» хўжалик юритувчи субъектлар дарё ўзанида тош тегирмонлари (драбилка)ни барпо этиб, қум-шағалларни аёвсиз кавлаб олишлари дарёда сув сатҳи сезиларли даражада пасайиб кетишига сабаб бўлмоқда. Бунинг оқибатида қишлоқ аҳолиси фойдаланиб келаётган қудуқлар ҳамда томорқаларни суғориш учун мўлжалланган ариқлар қуриб қолмоқда.\nСангзор дарёсидан тош ва қумлар тинимсиз кавлаб олиниши яна бир жиддий хавфни келтириб чиқармоқда: ўша 226 метрлик кўприкнинг ост (асос) қисмига шикаст етмоқда. Унинг пойдеворлари очилиб, авария ҳолатига келиб қолган. Баҳор ойларидаги ёғингарчилик натижасида келадиган кучли сел ва тошқинлар кўприкнинг асос қисмидаги шағал-қумларни «драбилкачилар» кавлаб ташлаган чуқурлар томон ювиб кетмоқда.\nМурожаатда маълум қилинишича, драбилкачи тадбиркорларнинг тинимсиз «меҳнати» самараси ўлароқ, Туятортар каналининг Жарғоқ қишлоғидан то Кўкгумбаз қишлоғигача бўлган бетон қопламали ҳимоя деворларига ҳам шикаст етиб, аянчли аҳволга келиб қолган.\n«Дарё ўзани ўзгартириб юборилиши экологияга биз кутмаган даражада салбий таьсир кўрсатмоқда. Зеро, оддий тош ҳам бежиз яратилмаган. Неча минг йиллик тарихдан маҳаллий аҳоли дарё бўйларига жойлашиб келишган. Мақсад улуғ неьмат - сув билан ҳаётларини фаровон қилиш, деҳқончиликдан унумли фойдаланиш бўлган. Бугун эса ушбу тарихий танловни кимларнингдир моддий манфаатдорлиги эвазига йўқотмоқдамиз. Бу асло игнадан туя ясаш эмас, бу ўринсиз ваҳима ҳам эмас. Буни ё ҳозир тўхтатиш керак ёки эртага пушаймонлик тўла косадан кўз ёш билан таомланиш керак. Агар экологлар, табиатшунослар, фавқулодда вазиятлар вазирлиги мутахассислари асл вазиятни ўрганиб, бор овозлари билан «ТЎХТАНГЛАР!!!» деб ҳайқиришмаса эртага кеч бўлади», – дейди шу ерлик халқ вакилларидан бири.\n«Дарё ўзанида тинимсиз тош қазиб олиб, уни ишлаб чиқариш маҳсулотига айлантираётганларнинг бирортаси бу ҳудудда яшамайди. Агар шундай бўлганида даромадидан боқаётган оиласини, уларнинг эртасини ўйлаган ва халқдан уялган бўлар эдилар», дейди қишлоқ фаолларидан яна бири.\nҚишлоқ аҳолисининг фикрига кўра, вилоят ва туман ҳокимлари шахсан келиб, дарёда юз бераётган фожиани ўз кўзлари билан кўрмагунларича ва ҳар қадами фалокатга элтиши мумкин бўлган кўприкда ўз оёқлари билан юрмагунларича бу муаммолар барҳам топмайди.\nУшбу масала бўйича маҳаллий ҳокимликнинг фикри билан қизиқиб, Ғаллаорол тумани ҳокимининг саноатни ривожлантириш, капитал қурилиш, коммунал хўжалиги масалалари бўйича ўринбосари билан мулоқот қилдик.\nА.Мамаражабовнинг сўзларига кўра, ҳокимлик ушбу муаммолардан тўлиқ хабардор, сўнгги йилларда вилоятдаги кенг кўламли қурилишлар сабаб Сангзор дарёсининг айнан шу қисмидан шағал кавлаб олинаётгани, Жиззах катта магистрал йўлни таъмирлаш учун ҳам шағал айнан шу ердан олингани, бир нарсага эришиш учун бошқа бир нарсадан кечиш кераклигини айтди. Шунингдек, ҳоким ўринбосарининг сўзларидан аён бўлдики, ваколатли органлар томонидан дарёнинг фақатгина сел йўлини очиш учун мўлжалланган қисмларидан шағал кавлашга рухсат берилган бўлишига қарамай, тадбиркорлар тақиқланган ҳудудларда ҳам қазув ишларини амалга оширишмоқда. Бунга қарши тинимсиз рейдлар амалга оширилиши натижасида бундай ҳолатлар қисман камайган бўлса-да ҳануз учраб туриши таъкидланди.\nҲоким ўринбосари кўприкни таъмирлаш масаласида фикр билдирар экан, Оқтомдаги кўприкнинг бутун турганига ишора қилиб, туманда сел ювиб кетган 24та кўприк мавжудлиги, ҳозирга қадар шулардан фақат 3тасигина ҳашар йўли билан таъмирланганини маълум қилди.\nХуллас, Ғаллаоролнинг оқтомликлари бир йўла қатор муаммолар гирдобида қолишган. Илма-тешик бўлиб кетган ва пойдевори кун сайин ювилиб бораётган кўприк ва қишлоқнинг тобора сувсизланиб бориши...\nДарёдан тош қазиб олаётган «тадбиркорлар»нинг фаолиятига чек қўйилмас экан, яқин йиллар ичида бу қишлоқ аҳолисининг ҳаёт тарзи издан чиқиб кетиши тайин.\nУмид қиламизки, уйма-уй юриб халқ дардини тинглашдан, уларнинг муаммоларига малҳам бўлишдан чарчамайдиган Жиззах вилояти ҳокими ва Ғаллаорол тумани ҳокими оқтомликларнинг бу мурожаатини эътиборсиз қолдирмайди.\nҒаллаорол туманида Давлат хусусий шерикчилик асосидаги янги мактабгача таълим муассасалари фойдаланишга топширилди\nИстеъфолар ҳафтаси. Жиззах вилоятида ҳам бир ҳоким ишдан кетди


Наманган вилоятида 50та янги туристик хизмат кўрсатиш объектлари фойдаланишга топширилади\n10:01 / 13.06.2015\nКейинги тўрт йил ичида Наманган шаҳрида 5та, Чуст ва Попда биттадан янги меҳмонхона ишга туширилади.\n“Ўзбектуризм” МКнинг Наманган вилояти бўйича вакили Ҳошимжон Ғайбуллаевнинг айтишича, ҳозирда Наманган вилоятида шундай объектлардан яна бир нечтаси қурилмоқда. Наманган, Тўрақўрғон, Учкқўрғон ва Янгиқўрғон туманларида янги меҳмонхоналарни барпо этиш учун лойиҳа-смета ҳужжатларини тайёрлаш ишлари якуний босқичида турибди. Яқин орада ҳаммаси бўлиб 50та янги туристик хизмат кўрсатиш объекти ишга туширилади.\nВилоятнинг туристик салоҳиятини ошириш бўйича доимий равишда ишлар олиб борилмоқда. Оммавийлашиб бораётган тиббий йўналишлар йўлга қўйилмоқда. Маҳаллий соғломлаштириш масканлари хизматларидан фойдаланувчи хорижий меҳмонлар сони юқори суръатлар билан ошмоқда. Бундай масканлар орасида “Чортоқ”, “Гулшан”, “Косонсой”, “Шаханд” ва бошқаларни айтиш мумкин.\nҲар йили сайёҳлик йўналишларининг географияси ҳам кенгайиб бормоқда. Янги манзиллар орасида – Поп туманидаги тоғолди Чодоқ қишлоғи ҳам бор. Бу ернинг ёқимли тоғ иқлими, тоза ҳавоси авваллари ҳам сайёҳларни жалб қилган эди. Ҳозирда эса ҳукумат томонидан тасдиқланган дастур туфайли бу ерда хордиқ чиқариш индустриясининг бутун бир тармоғи пайдо бўлади. Бир вақтнинг ўзида бир қатор дам олиш зоналари, кемпинглар, меҳмонхоналар, спорт иншоотлари қурилиши олиб борилмоқда.


ҒУЛОМЖОН ЁҚУБОВНИ НИМА ҲАЙРАТЛАНТИРАДИ? САНЪАТКОР КУЙЛАМАГАН ҚАЙСИ МАВЗУ ҚОЛДИ? САНЪАТКОР НИМА УЧУН ИНТЕРНЕТНИ ЎРГАНИШНИ ИСТАМАЙДИ? 17.04.2017 21:47\nБу инсон ҳақида қанча ёзса ҳам оздек. Ҳамиша ёш, ғайратли ва ижодда тиним билмаётган санъаткор Ўзбекистон ва Қорақалпоғистон халқ артисти Ғуломжон Ёқубов!\n-Бу йилги концерт дастурингизда агар аввалгилари билан солиштирса, ўзингиз қандай ўзгача жиҳатлар қила олдим, деб ўйлайсиз?\n- Концертларим ҳар йили, йилдан йилга фарқи бўлиши шарт! Концертларимга 15-17 йилдан бери келаётганлар ҳам бор. Ҳар йили ҳар хил томошабинлар келишади. Ҳар йилги фарқини албатта, улар ҳам сезишади! Репертуарда, янгилик бўлиши керак! Шунча халқ келади, аввалги йилги репертуардан бир-иккитасини айтиш мумкин, аммо концертга шунча халқ келади, ҳаммаси янги қўшиқлар кутишади! Шунинг учун ҳам, мен иложи борича бу йил куйланган қўшиқлар, кейинги йил янги концертда куйланмаслиги ва янги қўшиқлар кўпроқ бўлишига ҳаракат қиламан! Ёки, барибир қандайдир янгиликлар қўшиш керак! Оммалашган қўшиқлардан эса, талабга қараб, бир нечта куйлаш мумкин. Лекин, 20 дан ортиқ қўшиқ куйланиб, ундан 20 тачаси эски қўшиқлар бўлиши, менимча, нотўғри, деб ўйлайман. Концертда юракдан янги қўшиқлар куйлаб, келганлар ҳам, тинглаб маза қилиб, “раҳмат” деб кетиши керак. Мен доим шунга ҳаракат қиламан! Йилдан йилга ўсиш бўлишини ҳоҳлайман! Концертдаги қўшиқлар турли ёшдаги томошабинларга мўлжалланган бўлишига катта аҳамият бераман! Ёшлар ҳам, ўрта ёшлилар ҳам, кексалар ҳам, маза қилиб тинглашларини ҳоҳлайман! Ниятим шу!\n- Ҳар йили тўлиқ янги дастур тайёрлаш қийин эмасми?\n- Бугун янги концерт дастурингиз тугаб, эртадан кейин дарҳол кейинги йилги концертга тайёргарликни бошлаш керак! Янги репертуар учун қўшиқлар йиғиш, уларни тайёрлаб ёзиш, ҳамма билан биргаликда ишлаш жуда ҳам қийин, албатта! Буни санъаткорлар ҳам, санъатни ичидагилар ҳам яхши тушунишади! Аммо, мен ўз касбимни яхши кўраман, ишлаш керак, чунки халқ қараб турибди! Ҳаммада “бу йил нима қилар экан?” деган фикр бўлади!\n- Асосан нималарга эътибор қаратасиз?\n- Асосан, ҳозирги вақтда долзарб бўлган мавзуларга, Ватанга, онага, ёру дўстга ҳаммасига эътибор қаратаман! Шуларнинг ҳаммаси қўшиқларда мужассам бўлиши керак. Шўх қўшиқлардан тортиб, таъсирли қўшиқларгача ҳаммаси бўлиши зарур. Концертдаги томошабинлар зерикмасликлари керак.\n- Баҳорда туғилгансиз. Баҳорда концерт берасиз. Болалигингиздан баҳорга оид ўзгача хотиралар борми?\n- Ҳаммада баҳорга оид хотира бор. Баҳорни яхши кўрмаган, баҳордан завқ олмаган инсон бўлмаса керак. Албатта, ўзим ҳам. Балки, чиндан ҳам баҳорда туғилганимгами, баҳорга қаттиқ интиламан, тезроқ қишдан чиқсак, дейман. Баҳорни соғинаман! Ҳамма нарса янгиланадиган, энг гўзал фасл, бу баҳор! Ҳамма нарса янгиланиб, янги одам пайдо бўлгандек бўлади, назаримда. Шунинг учун ҳам, баҳор мен учун жуда гўзал ва азиз! Наврўз, айниқса, ўзгача байрам! Бу бизнинг Янги йилимиз! Ҳамма янги кийимлар кийиб, боғларга келиб, сайиллар бўлади! Ҳаммаёқ яшариб, жуда гўзал қиёфага киради! Бу байрамни ҳам юрагидан кутади. Ўзим ҳам, кўплаб сумалак пиширишларда иштирок этганман! Ёшлигимда, маҳалламизда, онамлар билан бирга, маҳалладошлар кечаси билан ухламай, сумалаклар кавлаб, дўстлар билан бирга ўйнаганларимиз, ҳаммаси кечагидек ёдимда турибди!\n- Ғуломжон Ёқубов ва фонограмма?\n- Жонли ижрода куйлай олишимни исботлашга ҳожат йўқ! Буни ҳамма билади! Аммо, кетма-кет концертлар бўлиб, деярли ҳамма кунлар банд бўлган концерт залда, жонли ижрода куйлаш учун, аввал ўша залда бир неча кун репетиция қилиб олиш керак. Ҳар йили мен концерт берадиган 1,2 март кунлари олдидан, кетма-кет концертлар бўлади ва бир неча кун концерт залнинг ўзида репетиция қилиш имкони бўлмай қолади. Ахир репетиция қилинаётган жой билан “Истиқлол” санъат саройи залини катта фарқи бор! Қолаверса, овоз оператори ҳар битта қўшиққа созлаб туриши керак, бу ҳам қийин. Бундан ташқари, менда доим янги репертуар 25 тадан ортиқ янги қўшиқлар бўлади! Қисқа муддатда уларнинг сўзини ёдлаб улгуришим қийин, ёдлаш қобилиятим ҳам жуда зўр эмас, қолаверса, матнни олдимга қўйиб куйлаш ҳам, менга маъқул эмас, бошқача туюлиши мумкин. Аммо, бир неча марта шундай ижро ҳам қилганман! Яна бир жиҳати, менинг қўшиқларимда баланд авжи бор! Бунинг учун, айтганимдек, ўша концерт қўйиладиган залнинг ўзида бир неча кун репетиция қилиб олиш керак. Аммо, жонли ижро масаласида кўнглим тўқ, жонли ижрода ҳеч бир қийинчиликсиз неча йиллардан буён куйлаб келаётганимга ҳамма гувоҳ-ку! Қолаверса, ахир ўша фонограммани ҳам ўзим айтаман-ку! Агар фонограмма қўйилмай ҳамма жонли ижрода куйласин, деган мазмунда қарор қабул қилинса, мен бундан жуда хурсанд бўламан! Чунки, жонли ижрода бемалол бир неча соатлаб куйлашим мумкин!\n- Ҳеч саҳнада қўшиқ сўзларини унутиб қўйган вақтингиз бўлганми?\n- Бўлган! Айниқса, фонограмма бўлмаган, фақат жонли ижрода куйланганда шундай ҳолатлар бўлган. Сўзларим нотўғри кетиб қолган, тўхтаб қолган вақтларим ҳам бўлган. Вазиятдан чиқиш учун, тўхтаб туриб, мусиқа бошланишида сўзни эслашга ҳаракат қилганман, бундай вақтда мусиқа бир неча марта қайтарилаверади.\n- Қўшиқларингиз ичида сўзи ва мусиқасини ҳам ўзингиз ёзганингиз борми?\n- Сўзини ёзмайману, аммо мусиқасини ўзим ёзганларим кўп. Ҳар йили 5-6 тасини мусиқасини ўзим ёзаман! Масалан, бу йилги концерт репертуаримдан “Она”, “Жоним-жоним”, яна бир неча қўшиқлар мусиқаси ўзимники! Ёшлигимдан мусиқани ўзим яхши чаламан. Устоз санъаткор Комилжон Отаниёзов репертуаридан Махтумқули ғазали билан “Айрилма” қўшиғи, бизнинг ёшлигимизда оммалашган, одамларнинг юрагидан жой олган қўшиқ! Мен эса, уни шогирдлар билан биргаликда соз чалиб ижро қилдик! Ҳам устознинг руҳи шод бўлади, ҳам қўшиқ янгиланади, ҳам уни ёддан чиқарганларни ёдига тушади, ёшлар ҳам тинглашади. Ҳар гал янги қўшиқ тайёр бўлганда, атрофимдаги бирга ишлайдиган ижодкорлардан ҳам фикр сўрайман. Агар маъқул бўлмаган жойлари бўлса, улар айтишади. Мен тўғри танқидга жуда ҳам яхши қарайман! Агар “бирор қўшиққа ўхшаб қолди”, дейишса, ўша қўшиқ ўзимга минг ёқса ҳам айтмайман. Бирор жойи тўғрисида айтишса, тўғрилатаман.\n- Қўшиқларингиз билан тингловчиларга нима демоқчи бўласиз?\n- Биринчи навбатда тарбия! Юртимиздаги тинчлик, бунга шукур қилиш кераклиги, юртга муносиб инсон бўлиш, дўстликка садоқат, барчаси ҳақида етказишга ҳаракат қиламан. Мана қаранг, шукур юртимизда тинчлик, бошқа ерларда нотинчлик, уруш, телевизорда кўряпмиз. Мана шу тинчликни қадрига етиш керак! Аммо, буни телевизорда кўрган бошқа, қўшиқда акс этгани бошқа! Қўшиқда акс эттирилса, ҳар битта инсонни юрагига сингийди! Қулоғи билан эшитиб, кўзи билан кўради, ҳис қилади! Мана шуни ҳар бир томошабинга таъсирини концерт вақтида кўраман! Ўзим ҳам шунинг ичида бўламан, хаёлимда фақат шу нарса бўлади! Шунинг учун ҳам, концертга келган ҳар бир томошабиннинг юрагини топишга ҳаракат қиламан!\n- Сиз ҳам Навоий ва Бобур ғазалларидан куйладингиз. Сизнингча, ёшларни мумтоз адабиётга қизиқтириш учун нималар қилиш керак?\n- Мумтоз адабиётни, мумтоз шоирлар ғазаллари, рубоийларини ёшлар онгига, қулоғига боғчадан бошлаб киргазиш керак, деб ўйлайман. Кўпроқ китоб ўқиш керак, болаларни китоб билан дўстлаштириш керак! Бизнинг маънавий илдизимиз жуда чуқур! Мана шуни ёшларга тушунтириш керак! Ёшларимиз бизнинг бой маданий, маънавий меросимизни ўқиб-ўрганиши керак! Мусиқага ўқиган бола бўлса, албатта уни олиб, мусиқага солади. Қолаверса, ғазалларни фақат мақомда эмас, ҳозирги замонавий созлар, мусиқаларда ҳам ижро қилса бўлади! Бунинг учун эса, ҳаракат ва ҳоҳиш керак! Ўзимизнинг ўзбекона қўшиқлар, классик ашулаларимизни кўпроқ тинглаш керак!\n- Ватан ҳақида жуда кўплаб қўшиқлар куйлагансиз. Қайси бири ўзингизга энг маъқули?\n- Бу йилги репертуарда “Мерос” қўшиғи ўзимга жуда ёқди. Бундан ташқари, бошқа қўшиқларимни ҳам яхши кўраман. Ёшлар билан бирга куйлаганларим ҳам бор.\n- Ижодингизнинг асосий устуни?\n- Фақат меҳнат! Мен бирор нарсани асосий устун, дея олмайман. Менимча, санъатни маҳкам ушлаш, бу устун бўлса керак, деб ўйлайман. Санъатни маҳкам тутиш, уни ярим йўлда ташлаб кетмаслик, ижоддан тўхтамаслик, тушкунликка тушмаслик керак! Ҳар бир санъаткорда, бир юқори кўтарилиш, бир тўхтаб қолиш даражалари кўп бўлади. Баъзилар бир марта шундай бўлгандаёқ, “э, менга бўлмас экан, бўлди” деб кетиб қолади. Аммо, ичида “қайнаши” керак, барибир. Мен ўзимда шу нарсани синаганман! Тўхтамасликка ҳаракат қиламан! Масалан, агар ижодда бирор ижодий нарса бўлмаса, тушкунликка тушмайман, бўлмаса, ўйлаб, кейингисини қиламиз. 10 та қўшиқ бўлмайдиган бўлса, 11 чисини ёзаман! Бошқа иложи йўқ, битта нарса бўлмади, деб ўтирмаслик керак! Ижоддан тўхтамаслик зарур!\n- Оғир-босиқ инсонсиз. Нима сизни ҳайратлантира олади?\n- Ҳайрат ҳам 2 хил бўлади. Ёмон тарафдан олинса, дунёда бўлаётган урушлар, уларни телевизорда кўриб, ҳайратланасиз. Ёки, ёнингиздаги бирор инсон тасодифан эртага йўқ бўлиб, қолса, кетиб қолса, ёки вафот этса, ҳайратга тушасиз. Ёки тасодифий бахтсиз ҳодисалар, ер қимирлаши, самолёт ҳалокати... Лекин, яхши қувонтирадиган ҳайратлар бор! Масалан, Юртимизнинг гуллаб-яшнаши барчани ҳайратлантиради, чунки 100 йилда бўладиган юрт равнақи йўлидаги ўзгаришлар, 25 йилда бўлиши ҳайратланарли эмасми? Ёшлигимизда қанақа эди? Ҳозир-чи? Ҳозирги ёшлардаги шароитлар, имкониятлар, бизнинг давримизда, орзу эди! 25 йил ичида шунчалик ажойиб ўзгаришлар, фаровон ҳаёт, имкониятлар, ҳайратланарли, завқли эмасми? Ёшлар буни қадрига етишлари керак, деб ўйлайман.\n- Сиздаги илҳом ва таъсир манбаи?\n- Муҳаббат ва гўзаллик!\n- Мухлислар бевафо, дейишади. Ростдан ҳам шундайми, ёки бунга сабаб санъаткорларнинг ҳам ўз ижодига бефарқлиги, беэътиборлигими?\n- Бефарқлик ҳам сабаб бўлади. Беэътиборлик, ижодда янгилик қилмаслик ҳам сабаб бўлади! Масалан, бугун чиқаётган янги хонанда, янги қўшиқ билан чиқади ва унинг қўшиғи тингловчилар қулоғига ўрнашади. Яхши бўлса, ёқади ва улар эслаб қолиб, эртага шуни эшитгиси келади. Бунинг учун эса, улардан ўтказадиган даражада зўр қўшиқ қилиш керак! Шунга интилиш, янгилик қидириш керак.\n- Мингдан ортиқ қўшиқлар куйлагансиз. Ҳамма мавзуларда куйлаб чиқдингиз. Қайси мавзу қолиб кетди, деб ўйлайсиз?\n- Йўқ, куйламаган мавзуйим қолмади! Ҳамма касблар ҳақида куйладим. Ҳамма қизларни исмларига қўшиқ айтаман, дегандим. Лекин... (кулиб юборади) ҳаммасига айтиб чиқа олмадим! Менимча, чораги бўлган бўлса керак. Энди қизларни исмлари ҳам жуда кўп-да! Аммо, бошқалардан кўра кўпроқ, исмларга қўшиқ айтган мен бўлсам керак, деб ўйлайман! Энди, исмга айтгандан кейин ҳам, чиройли, мазмунли қўшиқ бўлиши керак-да!\n- Ҳозирги ёшларга ҳам кўнглингиздан нималар кечади?\n- Биринчи навбатда, саёзлик бўлмаса! Кутадиган нарсам, саёз қўшиқ куйлашмаса! Бўлар-бўлмас сўзларни қўшиқ қилмаса, бир хил нарсани қайтаравермаса, қолаверса, чет эл қўшиғини олиб, унга ўзбекча сўз қўйиб айтишига ҳам қаршиман. Булар танқид эмас, фикр! Бундан ташқари, овоз борасида ҳам, ишлашса, кўплари бир хил йўналишда куйлашади, овозни кўрсатиш керак. Ўзбекда овоз бўлган, бўлади. Ўша овозни кўрсата олиш керак. Барибир келажак ёшларники, ёшлар янада мукаммал бўлишлари керак, деб ўйлайман. Яъни, санъатни кўрсата олишлари керак.\n- Бугунги ёшларга хос энг глобал муаммо, нимада деб ўйлайсиз?\n- Мен санъаткорларга хос нарсани айтаман. Баъзилари, бир-икки кўринганидан кейин, ўзини билмай қолишади. “Юлдузлик касали” деймизми, биров билан бошқача сўрашади, бошқа билан бошқача кўришади. Юриш-туриши бошқача бўлиб қолади. Ҳаттоки, биров билан кўришмаслик, менсимаслик ҳолатлари бўлади. Чунки, у кўриниб қолди, 3-4 одам қарсак чаляпти, “фалончи” дейишса, шунга маст бўлиб қолади. Шундай нарса бўлиши керак эмас! Менга мана шунга қаршиман! Ҳаёт чархпалак, айланиб, келиб-кетаверади. Шунинг учун ҳам, ёшлар тўғри йўл тутиб, астойдил ижод қилиб, ўз навбатида ўзини кўрсата олиши керак!\n- Набираларингиз ичида санъатга меҳр қўйгани борми?\n- Фарзандларимни санъаткор бўлишини ҳоҳламаганман, чунки у вақтларда жуда ҳам қийин эди... Тўйларга ҳам бормасдик, борсак гап эшитардик. Ҳозир эса, айримлар тўйдан бошлашади, дарров тўйга борсам, дейди... Бундай қилиш керак эмас, деб ўйлайман. Мени фарзандларим ҳаммалари ўзлари қизиққан касбларни танлашган, ҳаммасини қўлдан келганча ўқитганман, ўзлари ҳоҳлаган касб эгалари бўлишган. Аммо, эндиликда набираларим санъаткор бўламан, дейишса, асло қарши эмасман! Набираларим (кулиб) мендан ҳам кўра, бошқа ёшларнинг қўшиқларини кўпроқ эшитишади! Мен эса, хурсанд бўламан, уларнинг дилига киряптими, демак, ўша қўшиқлар яхши, демак, набираларим ҳам санъатни севишади. Набираларим алоҳида туришади, ота-оналари ҳафтада бир-икки марта олиб келишади! Кўришамиз, суҳбатлашамиз! (меҳр билан) Ўз вақтида фарзандларимни койиган бўлишим мумкин, аммо набираларимга қаттиқ гапиролмайман, уриша олмайман! Данагидан мағзи ширин бўлар экан! Боламнинг боласи, ўзидан ҳам ширин бўлар экан! Ўзимни отам раҳматли 3 ёшимда вафот этганлар... Отасиз ўсганман, Онам меҳнаткаш, оддий содда бир ўзбек аёли бўлган! Қийналганмиз ҳам, мен ўз мусиқа созларимни ўзим ишлаб, сотиб олганман! Ҳаттоки, одамларни уйларида ғишт қуйган вақтларим бўлган! Меҳнатдан қочмаганман, мактабдан таътил бўлган вақтларда маҳалла болалари билан бориб ящик қоққанмиз, ғишт қуйганмиз. Меҳнатда катта бўлганмиз, интилганмиз. Агар ҳамма нарса тайёр бўлса, ҳеч ўсиш бўлмайди! Инсон нимагадир интилиб яшаши керак! Отам вафотидан кейин, ота меҳрига зор бўлганман, ҳаммани отаси нарсалар олиб келса, бизда бошқача эди... Аммо, Онамиз бировдан кам қилиб ўстирмаган! Оддий ишда ишласалар ҳам, тинмасдилар, бировникида бўлган нарса, бизникида ҳам бўларди! Бунинг учун шукур қиламиз!\n- Ҳаётий тажрибангиздан келиб чиқиб, қаршингиздаги инсонни яхши-ёмонлигини сезасизми?\n- Қараб туриб, кўзига, сўзига қараб, кимнинг қанақалигини 40-50 фоиз биламан. Ким нима ҳоҳлаяпти, нимани эшитмоқчи, нима демоқчи, фикрини ҳеч бўлмаса, 40 фоиз биламан. Ҳаттоки, шу ўтирганларнинг ичида ким ёқяпти, ким ёқмаяпти? Ҳали гапирмасидан шуни сезишим мумкин. Ўзимни ёқтирмаганларни ҳам биламан, сезаман. Лекин, бу ҳаёт, беш қўл баробар эмас. Бировга у ёқади, бировга бу! Ҳеч ким идеал бўла олмайди. Ҳеч ким ҳаммага баробар ёқиши мумкин ҳам эмас! Бу ҳаёт, унга тан бериш керак. Ҳар битта тўсиқни енга олиш керак, қийинчиликни енга олиш шарт, шунда инсон нимагадир эришади.\n- Яхшилик учун ёлғон гапира оласизми?\n- Агар чиндан ҳам фақат яхшилик учун бўлса, ҳа, гапира оламан! Агар керакли ва яхшилик учун бўлса, ишлатиш керак, деб ўйлайман.\n- Интернет ва Ғуломжон Ёқубов! Қанчалик боғлиқлик бор?\n- Ҳеч қандай боғлиқлик йўқ! Интернетдан умуман фойданаланмайман! Телеграм нима, билмайман! Ҳаттоки, смс ёзмайман ва ўқимайман! Фақат телефонда гаплашаман, холос! Афсуски, айрим ёшлар куну тун интернетдан кўз узишмайди! Бу эса, нотўғри. Интернетни яхши тарафлари ҳам бор, агар яхши мақсадларда фойдаланилса! Ўқишга керакли маълумотлар олинса! Аммо, бекорчиликка ва ёмонликка ишлатилса, буниси ёмон!\n- Агар журналист бўлсангиз, Ғуломжон Ёқубовга қандай савол берардингиз?\n- (кулиб) Тўғриси, журналист бўлишни тасаввур ҳам қилолмаяпман! Чунки, журналистлик осон иш эмас! Ҳеч бу ҳақида ўйлаб кўрмаган эканман!\n- Йўл қоидаларига қанчалик риоя қиласиз?\n- (самимий кулади) Кўп қоида бузиш ҳоллари бўлган, Дан ходимлари тарафдан ҳам кўп тўхтатилганман. Энг кўп жарима тўлайдиган ўзим бўлсам керак!\n- Инсон ўзини бахтиёр ҳис этиши учун нима керак, деб ўйлайсиз?\n- Инсон ўзини бахтиёр ҳис этиши учун, меҳнат керак! Инсон ўз меҳнатидан бахтиёр бўлади! Мен ўз меҳнатим билан бирор нарсага эришсам ва ундан завқ олсам, шу мени бахтиёр қилади! Бахтни меҳнат билан ўлчайман! Масалан, концерт ҳам меҳнат, ҳар куни репетиция қилдик, 2 кунлик концерт ўтиб кетгач, одамларда қандай фикр қолади? Ана шу керак! Ишлабди, дейишлари керак, ташлаб қўйибди, демасликлари керак. Шунга ҳаракат қиламан!\n- Инсон ҳамма нарсани ёддан чиқариши мумкин, аммо сизнинг-ча нимани унутиб бўлмайди?\n- Туҳматни! Сотқинликни! Унутиб ҳам, кечириб ҳам бўлмайди!\n- Вақт тушунчаси сиз учун?\n- Вақт жуда тез ўтади. Мана ҳозир хаёлимда вақт шунақа тез ўтяптики! Кўз очиб юмгунча, масалан, 10-15 йил аввал концерт берган бўлсам, гўёки ҳаммаси кеча бўлгандек! Балки, менга шундай туюлар? Ёшлардан ҳам сўраб кўряпман. Ёшлар ҳам вақтни жуда тез ўтаётганлигини айтишади.\n- Таниқли инсонлар ҳақида гап-сўзлар кўп бўлади. Ўзингиз ҳақида бирор хабарни эшитиб ҳайратланган вақтингиз ҳам бўлганми?\n- (самимий кулиб) Мен танқидларга ҳам, ортимдан гапиришларига ҳам ўрганиб қолганман. Ҳаттоки, ортимдан нима сўз деётганларини ҳам яхши биламан, лекин парво қилмасликка ҳаракат қиламан. Мен ҳақимда гапирибсан, деб бориб биров билан уришаманми? Бу менга нима учун керак? Майли, гапирди, гапираверсин, бир неча кун гапиради, барибир қолиб кетади.\n- Иш юзасидан ёки бирор сабаб билан асаббузарлик ҳолатлари юз берса қандай йўл тутасиз?\n- Сабр! Биров жаҳлингизни чиқардими? Унга нисбатан агрессив муносабатда бўлмай, ўзингизни ушлаб, “бу нарса ўтиб кетади” деган фикрда бўлиш керак!\n- Ўзингиз ўқиган қайси севимли асарингизни мухлисларингизга ҳам тавсия қила оласиз?\n- Абдулла Қодирийнинг “Ўтган кунлар” асари! Уни фильм бўлишидан олдин ҳам қайта-қайта ўқиганман! Энг севимли асарим!\n- Бардамлик, ёшлик ва шижоат сирингиз нимада? Бунга кўпчилик қизиқади.\n- (кулади) Ўзим ҳам билмайман! Балки, хушчақчақ инсон эканлигимдандир? Чиндан ҳам ҳамма шуни билишга қизиқади. Лекин, бир нарсани айтишим мумкин. Мен қариликни ҳис қилмайман, масалан, ҳозир ёшлар билан ишлаяпман, хаёлимда улар билан ўзимни тенгдош, деб ўйлайман. Улар мени катта, деб ҳурмат қилишади. Аммо, мен уларнинг тушунчасига яқинлашишга ҳаракат қиламан! Улар нима ҳоҳлашяпти, мен ҳам шунга қараб иш қилишга ҳаракат қиламан. Балки, ёшлигим шундандир? Чунки, ўзим ҳам қаришни ҳоҳламайман. Саҳнага чиққанимда ҳам, “қариб қолибди, нима кераги бор эди?” дейишларини ҳоҳламайман! Аммо, одамларни ҳам оғзиларини ёпиб бўлмайди. Мен шунга ижодим билан жавоб бериб туришим керак!\n- Ёшларни ишини ўрганишга қизиқаман, деяпсиз. Аммо, унда нега интернетни ўрганишга ҳаракат қилиб кўрмадингиз?\n- (кулади) Негаки, мен интернетдан қўрқаман. Чунки, мен ҳам шуни ичига кириб кетишим мумкин! Ёшларга қараб, интернетга боғлиқлик тарафим улардан ҳам баттар бўлиб кетиши мумкин! Чунки, мен жуда қизиқувчан инсонман! Шуни биламан, агар интернетни ўрганиб, интернетга кирсам, албатта ундан чиқолмай қоламан... Шунинг учун ҳам, интернетга яқинлашмайман ва ўрганмайман! Биламанки, агар ўргансам, ўзим ҳам интернетнинг ичига кириб кетаман!


"Турон" футбол клубининг янги қароргоҳи очилди - 16.06.2022, Sputnik Ўзбекистон\n"Турон" футбол клубининг янги қароргоҳи очилди\nҚароргоҳда ўқув ва машғулот заллари, анжуманлар зали, тиббий соғломлаштириш хоналари, ётоқхона, ошхона бор. 16.06.2022, Sputnik Ўзбекистон\nТОШКЕНТ, 16 июн - Sputnik. Бугун Фарғона вилояти Яйпан шаҳридаги "Ўзбекистон" ўйингоҳида "Турон" клубининг янги қароргоҳининг очилиш маросими бўлиб ўтди. Маросимда Фарғона вилояти ҳокими Хайрулла Бозоров ва бошқа расмий шахслар иштирок этишди. Европа стандартлари асосида барпо этилган янги замонавий қароргоҳда ўқув ва машғулот заллари, анжуманлар зали, тиббий соғломлаштириш хоналари, ётоқхона, ошхона, мураббийлар хонаси каби, ювиниш хоналари, бассейнлар мавжуд. Клуб қароргоҳининг умумий қуввати 65 ўринга мўлжалланган. Қароргоҳнинг ўқув ва машғулот залларидан клуб академиясида таълим олаётган ёш футболчилар ҳам фойдаланишлари учун шароитлар ташкил этилади.\nфарғона вилояти, футбол\n14:58 16.06.2022 (янгиланди: 14:59 16.06.2022)\nҚароргоҳда ўқув ва машғулот заллари, анжуманлар зали, тиббий соғломлаштириш хоналари, ётоқхона, ошхона бор.\nТОШКЕНТ, 16 июн - Sputnik. Бугун Фарғона вилояти Яйпан шаҳридаги "Ўзбекистон" ўйингоҳида "Турон" клубининг янги қароргоҳининг очилиш маросими бўлиб ўтди. Маросимда Фарғона вилояти ҳокими Хайрулла Бозоров ва бошқа расмий шахслар иштирок этишди.\nМаросим аввалида нуроний отахонлар иштирокида қуръон тиловат қилинди. Шундай сўнг карнай-сурнай садолари остида янги қароргоҳнинг расмий очилиш маросими бошланди ва клуб президенти Олимхон Аҳмедовга рамзий калит топширилди, - дейилган хабарда.\nЕвропа стандартлари асосида барпо этилган янги замонавий қароргоҳда ўқув ва машғулот заллари, анжуманлар зали, тиббий соғломлаштириш хоналари, ётоқхона, ошхона, мураббийлар хонаси каби, ювиниш хоналари, бассейнлар мавжуд.


САВОЛ: Ассалому алайкум ва раҳматуллоҳ. Баъзи бир ҳадиси шарифлар шарҳида: «Бу сўз ўша давр кишиларининг тушунчасига мослаб айтилган», дейилади. Бундан «Расулуллоҳ (соллаллоҳу алайҳи васаллам) кишиларнинг тушунчасига мослаб ноилмий сўз ва хабарни айтишлари мумкин» деган нотўғри маъно чиқиб қолмайдими? Аслида, «Ҳозирги илм-фан Расулуллоҳ (соллаллоҳу алайҳи васаллам)нинг муборак сўзларига тушуна олмаяпти» десак, тўғри бўлмайдими?! Мисол: НУНнинг тафсири хусусида мусташриқлар томонидан айтилган ва айтилаётган мулоҳазаларга биз қандай жавоб беришимиз керак?\nБаъзи ҳолатларда ўша вақт одамларига тушунарли лаҳжа ва истилоҳлар ишлатилгани ҳеч қандай нуқсон эмас. Балки эшитувчига тушунарли бўлиши учун ҳаракат қилиш афзал. Аксинча, ҳозирги кунда оят ёки ҳадисдан бирор нарсани тушуна олмасак, илмим етмагани учун тушуна олмаяпман, дейишимиз лозим. Оят ёки ҳадисга тил теккизиб бўлмайди. Бугун биз тушунмасак, эртага илм яна ҳам ривожланиб, бошқалар тушунишади.\nМусташриқлар гапининг эътибори йўқ. Уларнинг гапи ҳеч нарсани ҳал қилмайди. Улар ўзларича ҳар хил гапларни гапираверадилар.\n«Нун»га келсак, Қуръони Каримнинг йигирма тўққиз сураси шунга ўхшаш ҳарфлар билан бошланган. Бу ҳарфларга турлича номлар берилган: Баъзилар «Ҳуруфул муқаттаот» – «кесик ҳарфлар» десалар, бошқалар «Ҳуруфул ҳижои» – «алифбо ҳарфлари» дейдилар, учинчилари эса «Фавотуҳус-сувар» – «сураларни очувчилар» дейдилар.\nБу ҳарфларга турлича ном берилганидек, баъзи сураларнинг улар ила бошланишидан кўзланган мурод ҳақида ҳам ҳар хил фикрлар айтилган. Бу ҳақда махсус баҳслар ҳам бор. Баъзи уламолар бу ҳарфларнинг сирини Аллоҳга ҳавола этадилар, бошқалари: «Бу − Аллоҳ билан Набий (алайҳиссалом) ўрталаридаги сир», дейдилар. Бошқа бирлари эса уларга ўзларича маъно берганлар.\nИхтилофнинг асосий сабаби улар ҳақида на Набий (алайҳиссалом)нинг ўзларидан ва на саҳобаи киромлардан бирорта ҳам ривоят йўқлигидир. Шубҳасиз, улар бу ҳарфлардан мурод нималигини яхши билганлар, шунинг учун ҳам бир-бирларидан сўрамаганлар ва ривоят қилмаганлар. Саҳобаи киромларнинг одатлари шу эдики, улар фақат билмаган нарсаларинигина сўрардилар. Улар улуғ зотлар бўлиб, елкаларида Ислом динини бутун дунёга тарқатишдек улкан масъулият ётганини тўлиқ тушунар эдилар ва асосий эътиборни шунга қаратардилар. Билган нарсалари ҳақида тортишувларга тоқатлари ҳам, вақтлари ҳам йўқ эди.\nКўпгина тафсирчилар, айниқса, тафсирчиларнинг кейинги авлоди баъзи сураларнинг мазкур ҳарфлар ила бошланиши арабларга: «Қуръон сизлар ишлатиб юрган «алиф», «лом», «мийм»га ўхшаш ҳарфлардан тузилган, қўлларингиздан келса, сизлар ҳам шунга ўхшаш нарса тузинглар-чи?», деган маънони билдиради, деганлар.\nАввал эслатганимиздек, Қуръони Карим нозил бўлаётган даврда араблар ўзларининг сўз усталиклари билан фахрланар эдилар. Шоирлар, сўз усталари мўътабар шахслар ҳисобланардилар. Доимо шеърдан, ваъзхонликдан мусобақалар ўтказиб туриларди. Ҳатто ғолиб шоирларнинг шеърлари Каъбаи Муаззама деворига осиб қўйиларди. Қуръони Карим уларнинг нозик жойларидан тутиб: «Агар сўз устаси эканлигингиз рост бўлса, ўзингиз ишлатиб юрган оддий ҳарфлардан тузилган Қуръонга ўхшаш нарса келтиринг-чи?», деди.\nБу худди тупроқнинг мисолига ўхшайди. Оддий тупроқдан кимдир лой қилиб ғишт қуяди, кимдир сопол идишлар ясайди. Ва ҳоказо. Лекин Аллоҳ таоло ушбу оддий тупроқдан инсонни яратди, унга жон киргизди. Шунга ўхшаб, араб алифбосининг оддий ҳарфларидан араб сўз усталари шеър тўқийдилар, ваъзхонлик қилиб одамларни қойил қолдирадилар, аммо Аллоҳ таоло ўша ҳарфларнинг айни ўзидан ҳамма-ҳаммани ожиз қолдирувчи Қуръонни нозил қилди! Валлоҳу аълам.


Оғамали Содиқ (1947-1995) — www.ziyouz.uz\nБош саҳифа Жаҳон шеъриятиОзарбойжон шеъриятиОғамали Содиқ (1947-1995)\nОғамали Содиқ (1947-1995)\nЧоп этилган 15.08.2015 13.01.2018 МуаллифZiyouz.uz\nОғамали Содиқ (Ağamalı Sadiq) Озарбайжоннинг Қазах тумани Қаймоқли (Ингичка дара) қишлоғида 1947 йилда зиёли оиласида дунёга келган. 1964 йилда ўрта мактабни тугатгач, меҳнат фаолиятини Сумгаит суперфосфат заводида электр монтёрликдан бошлади.\n1972—1977 йилларда Озарбайжон Давлат университетининг журналистика факультетида таҳсил олди. Кейин “Ёзувчи” нашриётида мусаҳҳиҳ, сўнг «Маориф» нашриётида муҳаррирлик қилди. «Юлдуз» журналида адабий ходим, Маданият нозирининг муовини вазифаларида ишлаган (1992—1993). 1995 йилда юрак хуружи хасталигидан вафот этган.\nАсарлари: «Менга умид беринг» (1982), «Айил сендан кечай дунё» (1996), «Ватан учун яшаган афанди умри» (2005), «Бошсиз» (Қисса), «Қишлоқдан келган одам» (Ҳикоялар, 2007), «Бошсиз» номли қиссаси ўзбек тилига таржима қилиниб, «Ёшлик» журналида 1987 йил октябрь сонида эълон қилинган.\nБОКУНИ ТОҒЛАРГА ОБОРГАН КЎНГЛИМ\nКўп бўлди тоғларга йўлим тушмади,\nЗумрад сув ўпмадим қачондан бери.\nБошимнинг устидан келиб учмади\nМаъюс турналарнинг сийрак қатори.\nКўп бўлди осмоним бургутсиз, ғариб,\nБаҳор булутига тўлгандир у ён.\nТоғлар қояларни кифтига олиб,\nШалола созини чаларми ҳамон?\nКўнгли гиналими хоним коризнинг?\nКўп бўлди, ҳеч бориб йўқлай олмадим.\nЙўл узра эгилиб келин наргизнинг\nМуаттар гажагин қўқлай олмадим.\nЭҳ, онатил қушнинг тунги чаҳчаҳи!.. —\nҲамон йўқотганин сўроқлайдими?\nБир қайин бор эди ишқим гувоҳи —\nХотира ёзгандим япроқларига —\nЕллар тебратарми, варақлайдими?\nАй, она, кўнглимда ҳасрат берар ун,\nМен тоғдан бўлинган бир тош бўлакман.\nОқ отли ўғлонга айланиб бир тун\nЙўлларда туманга қоришажакман.\nУйқусиз кўзимнинг интизори чўх,\nБу сирни ҳилолга бесас очарман.\nЧаман шабнамига оёқ эмас, йўқ,\nТонгда уйғонганда юзим босарман..\nКўкларда қолмаса булут уюми,\nЎзим булут бўлиб тўларман унда.\nАхтариб пажмурда болалигимни\nБир ота алласи чаларман унда.\nЯна етиб келиб айрилиқ куни\nКуз фасли ортимга елдиражакми?\nБокуни тоғларга юборган кўнглим\nТоғларни Бокуга келтиражакми?\nЙЎЛИН ЧЎҚҚИЛАРГА СОЛГАН ТОПИЛАР\nБу йўллар сенинг-чун ўйин-ўйинчоқ,\nМенинг-чун — ўтига ёнишли ўчоқ.\nМен йўл бошладимки тонг сари узоқ\nОрқага йўл йўқдир, йўл йўқдир мутлоқ.\nОлдинга, олдинга, олдинга фақат,\nБу йўлда кўп бўлар ўлим-ҳалокат.\nЧетга тур, илашма қўл-оёғимга,\nБу йўлда тиззангни тилади тошлар.\nБу йўлда кўзингни ёндирар ёшлар,\nЧақмоқ лозим бўлар Санъон тоғига\nВа бу тоғ кетма-кет тўфонин бошлар.\nТошларга урмоққа тизинг бўлмаса,\nИчингни ёндирган сўзинг бўлмаса,\nЧетга тур, четга тур, четга тур фақат,\nТупроқ, совуқ мозор, беш қулоч кафан\nУчта сўз зиммангда оғир тоғ бўлса,\nЮксак улкуларинг, буюк фалсафанг\nҲаётда бир яхши яшамоқ бўлса,\nУй-жой юки бўлса зиммангнинг юки,\nСаботинг ўтмаса темирдан, тошдан,\nБу йўл юксалиши фил тизин букар,\nОдам бўл, одам бўл, чекил бу бошдан.\nҚўй, мени ёндирсин бу ўт, бу ўчоқ,\nБу санъат йўлида сўнгги кураш бор,\nБу кун бўлмаса у, эрта бўлажак.\nБу йўл сеникимас, чекил бу йўлдан,\nТунларнинг багрини тилгич топилар.\nБу йўлнинг аччиғи шириндир болдан,\nБу йўлни чўққига солгич топилар.\nНимжон қалбингдаги кичкина нафрат\nБу тепаларнинг қирови, қори\nҚондирмас ёнишга яралганларни.\nБир ўтман, ловуллар ичда алангам,\nБир нурман, ичимда исинар жаҳон.\nЧетга тур, четга тур, чуқурдир ярам…\nКўзингга қон сачраб бу бағри қоннинг\nДали «эвоҳ»идан сесканар жаҳон.\nЭркаксан, бағрингга бос бу жаҳонни,\nСенинг ҳам дунёда ўғлинг бор ахир.\nКифтида кетяпсан Озарбайжоннинг,\nҚайдадир бир ерда ўлим бор ахир.\nСеники бир ёни ярали дунё,\nЛозим — кўп тугунлар ечилсин сендан.\nБир-биридан айро… орали дунё…\nКўприк бўл, зид ёққа кечилсин сендан..\nЁки бир дафъага чекил бу йўлдан,\nТунларнинг бағрини тилгич топилар.\nАЙИЛ, СЕНДАН КЕЧАЙ, ДУНЁ\nДунё, сенинг онанг ўлсин,\nТулкили дунё экансан.\nҲайф-ей, менинг кўзёшимга,\nКулгили дунё экансан.\nЧирпиндим, уча олмадим,\nДевордан кеча олмадим.\nШундай эшикларинг бўлди,\nҚиличсиз оча олмадим.\nОнанг ўлсин, хасис дунё.\nСени дея келганга боқ,\nКелади у йиғлаб-йиғлаб.\nСендан қайтгач ўлганга боқ,\nЎлади у йиғлаб-йиғлаб.\nБу қандай ҳолатдир, дунё?\nБу тупроқни ким яратди,\nКим еди, тугатди, дунё?\nБундан нари учолим йўқ,\nТаянмоққа мажолим йўқ,\nЮз дафъа ўлдим, тирилдим,\nМен Одамман, ажалим йўқ,\nУзил, сендан кечай, дунё.\n← Аввалги Аввалги 64 катакка жо бўлган ҳаёт\nКейинги → Кейинги: Анвар Намозов. Ота, қаердасиз? (ҳажвия)


Қўрқоқлар кечирилмайди – HURRIYAT\n5 oy oldin behzod 77\nБундан 3-4 йил олдин бирон–бир фуқаро адолатсизликдан жабр кўриб тегишли ташкилотга шикоят қилса, нодон одамлар уни сўраб–суриштирмай “иғвогар”га чиқариб, ҳатто бўйнига “ёзғувчи” деган ёрлиқ ҳам осиб қўйишардилар…\nАслини олганда бу, ҳў, ўша, Собиқ иттифоқ тузуми давридан қолган “политика”, бироқ ҳамон давом этиб келаётган энг ярамас тамойил (тенденция)лардан бири. Чунки, шўро раҳбарлари азалдан одамларнинг тазйиқ ва зулмга чидашини, қўйдай ювош бўлиб юришини истар эдилар–да!\nҚолаверса, авом халқ ўзларини ўзлари шу тарзда “бўғиб”, унини чиқармай турса, улар учун айни муддао эди. Бора–бора бу ҳол шунга олиб келди–ки, жабр кўрган одамлар шикоят қилиб, “иғвогар”га айланиб қолишдан ҳадиксираб, “оч қорним, тинч қулоғим”, деб қўл силтаб яшашга мажбур бўлишди!..\nҚарангки, одамлардаги ичга ютиш, арз қилмаслик “касали” сурункали тус олган эканми, ҳеч тўхтай демасди. Эндиликда одамларни (чидолмагани) шикоят қилиш тартиби ўзгарди, дарров ижтимоий тармоқда чиқиш қилишади. Гўё шу билан арзи ижобий ҳал бўладигандек. Аслида идора, ташкилот, органлар билан халқни янада яқинлаштириш керак. Ана шунда ўзаро тушунмовчиликлар барҳам топади. Ахир элимиз бир, юртимиз бир, битта жамиятнинг аъзоларимиз. Тараққиёт тарқоқликда мавжуд эмас, у жипсликда олдинга ҳаракат қилади.\nМустақилликнинг дастлабки йилларида айрим лавозимларда ўтирган одамлар ишлаб турган мавжуд завод-фабрикаларни арзон гаровга сотиш (албатта, “усти”ни олиб), аниқроғи, талон-торож қилиш ёки “музлатиб” қўйиш билан шуғулланишди. Табиийки, бу юртимизда ишсизлар сонини кескин оширди, рўзғор, турмуш шароитини оғирлашишига олиб келди. Бугунги шевада айтганда, камбағаллар армияси пайдо бўлди. Ҳар қандай иллат, ҳар қандай жиноятнинг ўчоғи ҳам — аслида ишсизлик!\nЯна бир жиҳати, давлат хазинасига қўли етадиган очкўз, нафси ўпқон амалдорлар ва “олий табақа” гумашталари томонидан, ўта махфий тарзда ўмарилди. Давлат маблағининг яна бир катта қисми мантиқсиз тадбирлар, турли шиорлар, жамғармалар томонидан совурилди.\nНатижада бугунга келиб ялпи тус олган юқоридаги жиноий ҳаракатлар мамлакатда коррупция деган хавфли иллатнинг “гуллаб-яшнаши” учун шароит яратди. Табиийки, коррупция ҳукумрон жамиятда адолат топталади. Халқ қашшоқлашади.\nАйниқса, ишлайман, яратаман, бозорни тўкин-сочин қиламан деган, астойдил меҳнат қилаётган тадбиркорларга бир талай имкониятлар кўзда тутилган бўлса-да, айрим ҳолларда уларнинг ҳалол ишлашларига имкон беришмаётгани ачинарли.\nДонишмандлар: “Катта аравалар қаёққа қараб юрса, кичиклари ҳам ўша ёққа интилади”, деб бежиз айтишмаган, коррупция оддий одамлар орасида ҳам пайдо бўла бошлади, яъни бир-бирини чув тушириш ҳолатлари кузатилмоқда. Агар авж олса борми, бойларни, амалдорларни, кейин эса давлатни алдашга ўтишади. Унда бутун бир халқни тўхтатиб ҳам, қамаб ҳам бўлмай қолади.\nКоррупция ҳамма тармоқларни катта куч билан қамраб олдики, энди ундан олий ўқув юртлари, коллеж ва лицейлар, мактаб, болалар боғчалари ҳам қутулиши очон кечмаяпти. Айниқса, ишлайман, яратаман, бозорни тўкин-сочин қиламан деган, астойдил меҳнат қилаётган тадбиркорларга бир талай имкониятлар кўзда тутилган бўлса-да, айрим ҳолларда уларнинг ҳалол ишлашларига имкон беришмаётгани ачинарли.\nЎз юртида ҳалол ишлаб бири икки бўлмасликка кўзи етиб қолганлар, аллақачон бошқа юртларга чиқиб кетишган. Баъзан буни ўзбошимчалик деб атаяпмиз, аммо сабабини айтишга юрагимиз чидамаяпти. Аслида улар тўғри қилганми, деган савол туғилади, ҳартугул ишлаб топган маблағи эвазига турмуш шароитларини яхшилаб олишаяпти. Тўғри, кўпчилиги янги уй-жой, машина сотиб олди. Ўғил уйлаб, қиз чиқарди. Лекин бунинг энг ачинарли томони шундаки, келажагимиз эгалари бўлган ёш авлод, яъни фарзанд тарбияси аро йўлда қолиб кетяпти. Биз ватанимизнинг эртасини ўйламай қўйдикми?\nҲар қандай ноҳақликнинг чеки-чегараси бўлади, албатта. Ўзимиз гувоҳ бўлиб турибмиз, мана, халқнинг арз-додини эшитиш учун катта йўллар очилгач, Президент халқ қабулхоналарига ўтган йиллар давомида бир неча миллион ариза ва шикоятларнинг келиб тушгани ҳам жуда кўп муаммолар тахланиб кетганини англатиб қўймоқда!\nХудога шукрлар бўлсинким, мана, уч йилдан ошиқ вақтдан буён жамиятимизни тозалаш, поклаш, коррупцияни таг-томири билан қуритишга қаратилган саъй-ҳаракатлар жадаллик ва собитқадамлик билан олиб борилмоқда. Юқорида айтиб ўтганимиздек, турли нопок йўллар билан талон-торож қилинган халқ мулки эса ўз жойига қайтарилмоқда. Бу тадбирлар ва ҳаракатлар, ўз навбатида, одамларни келажакка умид ва ишонч билан қарашга, ҳаётдан рози бўлиб яшашга ундамоқда.\nПрезидентимизнинг ташаббуси билан Республика жамоатчилик палатасининг ташкил этилаётгани, умид қиламизки, албатта ўз самарасини кўрсатади. Бу палатага халқ учун жон куйдирадиган, ҳалол, тажрибали, бир сўз билан айтганда, фидойи инсонларни ўзига бирлаштиради деган умиддамиз.\nАзиз биродар! — дегим келади замондошимга, мабодо, сен ҳам бугунги ва эртанги авлодларнинг адолат ҳукмрон бўлган давлатда, қонунлар устуворлиги таъминланган жамиятда, Соҳибқирон Темурбек бобомиз бошқарган “Буюк Турон Давлати” давридагидек покиза салтанат соясида, ҳаётдан рози бўлиб яшашини хоҳласанг, ҳеч иккиланмай, ҳақиқат учун курашиб яшашга ўрган, ҳалол ва виждонан меҳнат қилиш умринг амоли бўлсин.\nТараққиёт учун бундан бошқа йўл йўқ! Бўлиши мумкин ҳам эмас! Лоқайд бўлиб, яна алданиб қолсак, келажак авлодлар бизларни қўрқоқлар деб, мутлақо кечирмайдилар!\nPrevious Номларимиз ҳандалакдек тилим-тилим…\nNext Субсидия қандай имкониятлар беради?


Бромгексин 8 Берлин-Хеми – medu.uz – Дорилар ҳақида маълумотлар ўзбек тилида\nHome Йўриқномалар Бромгексин 8 Берлин-Хеми\nИЛОВА-ВАРАҚА: ИСТЕЪМОЛЧИ УЧУН МАЪЛУМОТ\nқобиқ билан қопланган таблеткалар, 8 мг\nУшбу дори препаратини қўллашни бошлашдан аввал илова-варақани диққат билан ўқиб чиқинг, чунки у Сиз учун муҳим маълумот сақлайди.\nУшбу препаратни илова-варақада келтирилган кўрсатмага мувофиқ ёки даволовчи шифокорнинг ёки дорихона ходимининг кўрсатмасига мувофиқ қўллаш лозим.\n· Ушбу илова-варақани асранг. Кейинчалик Сизга уни яна ўқиб чиқишга тўғри келиши мумкин.\n· Агар Сизда кейинчалик саволлар туғилса, шифокорга ёки дорихона ходимига мурожаат қилинг.\n· Биронта ножўя таъсирлар пайдо бўлганида шифокорга ёки дорихона ходимига мурожаат қилинг. Бу ҳар қандай юз бериши мумкин бўлган ножўя таъсирларга – шу жумладан ушбу илова-варақада таърифланмаганларга ҳам тааллуқлидир. 4 бўлимга қаранг.\n· Агар 4-5 кун ўтгач, касаллик симптомлари чуқурлашса ёки яхшиланиш кузатилмаса, шифокорга мурожаат қилинг.\nУшбу илова-варақанинг мазмуни:\nБромгексин 8 Берлин-Хеми препарати ўзи нима ва у нима учун қўлланади\nБромгексин 8 Берлин-Хеми препаратини қабул қилишни бошлашдан олдин нималарни билиш керак\nБромгексин 8 Берлин-Хеми препаратини қандай қабул қилиш керак\nБромгексин 8 Берлин-Хеми препаратини сақлаш шароити\nЎрам ичидаги ва бошқа маълумотлар\nБромгексин 8 Берлин-Хеми препаратида балғам кўчирувчи (ёпишқоқ балғамни ҳосил бўлиши билан кечувчи нафас йўлларининг касалликларида балғамни суюлишига ёрдам берувчи) воситаси бўлган бромгексин гидрохлориди сақланади.\nБромгексин 8 Берлин-Хеми ёпишқоқ балғамни ҳосил бўлиши билан кечувчи бронх ва ўпканинг ўткир ва сурункали касалликларида балғамни суюлтириш учун қўлланади.\n6 ёшдан катта болаларда ўсмирларда ва катталарда қўллаш учун.\nБромгексин 8 Берлин-Хемини қуйидагиларда қўллаш мумкин эмас:\nагар Сизда бромгексин гидрохлориди ёки ушбу препаратнинг хар қандай бошқа компонентларига аллергия бўлса ( 6 бўлимга қаранг).\nБромгексин 8 Берлин-Хемини таъсир этувчи моддасининиг концентрацияси юқори бўлганлиги туфайли 6 ёшдан кичик болаларда қўллаш мумкин эмас.\nБромгексин 8 Берлин-Хемини қабул қилишдан аввал маслаҳат олиш учун шифокорга ёки дорихона ходимига мурожаат қилинг.\nБромгексин гидрохлоридини қабул қилиш билан боғлиқ терининг оғир реакциялари тўғрисида хабарлар мавжуд. Агар Сизда тери тошмаси (жумладан оғиз, томоқ, бурун, кўз, жинсий аъзоларининг шиллиқ қаватини шикастланиши) пайдо бўлса, дарҳол Бромгексин 8 Берлин-Хеми препаратини қабул қилишни тўхтатинг ва шифокорга мурожаат қилинг.\nБромгексин 8 Берлин-Хеми препаратини қўллашни бошлашдан олдин қуйидаги ҳолатлар бўйича шифокор билан маслаҳатлашинг:\nАгар Сиз меъда ёки 12 бармоқ ичак яра касаллиги билан хасталанган (ёки илгари хасталанган) бўлсангиз, чунки Бромгексин 8 Берлин-Хеми меъда ва ичак шиллиқ қаватининг ҳимояловчи функциясини бузиши мумкин.\nБронхларнинг айрим кам учрайдиган бронх шираси (секрет) ни ҳаддан зиёд тўпланиши билан кечувчи касалликларида (масалан, бирламчи цилиар дискинезия (киприкчалар дискинезияси). Бундай ҳолатларда секретни тўпланиши мумкинлиги туфайли Бромгексин 8 Берлин-Хемини фақат шифокорни кузатуви остида қўлланишига йўл қўйилади..\nБуйрак функцияси бузилган ёки жигарнинг жиддий касалликларида (бундай ҳолларда Бромгексин 8 Берлин-Хемини шифокорни кўрсатмаси бўйича қабул қилиш ўртасидаги янада узоқ интервалда ёки камайтирилган дозада). Буйрак функциясини сезиларли бузилишида Бромгексин 8 Берлин-Хемини парчаланиши натижасидаги маҳсулотлари жигарда тўпланиб қолиши мумкин.\nПрепарат билан узоқ муддат даволанишда жигар функциясини вақти-вақти билан текшириш керак.\nБошқа дори воситалари ва Бромгексин 8 Берлин-Хеми\nАгар Сиз ҳозирги вақтда ҳар қандай бошқа дори воситаларини қабул қилаётган, яқинда қабул қилган бўлсангиз ёки қабул қилилишнгиз мумкин бўлса, бу ҳақида шифокорингизга ёки дорихона ходимига хабар беринг.\nБромгексин 8 Берлин-Хемини йўталга қарши препаратлар билан бирга қўлланганда, йўтал рефлексини сусайиши туфайли, хавф туғдирувчи секрет тўпланиши мумкин; шунинг учун препаратни бундай тарзда бирга буюришда айниқса синчков кузатув зарур.\nМеъда-ичак йўлларининг шиллиқ қаватини таъсирланиш симптомларини чақирувчи препаратлар қўлланганда, Бромгексин 8 Берлин-Хемини таъсири остида меъда шиллиқ қаватини таъсирланиши кучайиши мумкин.\nҲомиладорлик ёки эмизиш ҳолларида, шунингдек мумкин бўлган ёки режалаштирилган ҳомиладорликда ушбу препаратни қабул қилишдан аввал маслаҳат олиш учун шифокорга ёки дорихона ходимига мурожаат қилинг.\nХозирги вақтгача бу препаратни ҳомиладорлик даврида қўллаш тажрибаси мавжуд эмас; демак, Бромгексин 8 Берлин-Хемини ҳомиладорларга фақат шифокор томонидан фойда ва хавф нисбатини синчиклаб баҳолагандан кейин қўллашга йўл қўйилади. Бу препаратни ҳомиладорликни биринчи уч ойлигида қўллаш тавсия қилинмайди.\nБромгексин кўкрак сутига тушади. Янги туғилган чақалоқларда препаратнинг таъсири етарли даражада ўрганилмаганлиги туфайли, бу препаратни эмизиш даврида қабул қилиш мумкин эмас.\nТранспорт воситаларини бошқариш ва машиналар билан ишлаш қобилиятига таъсири\nБромгексин 8 Берлин-Хеми транспорт воситаларини бошқариш ва машиналар билан ишлаш қобилиятига таъсир қилмайди ёки кучсиз таъсир кўрсатади.\nБромгексин 8 Берлин-Хеми препаратида лактоза, глюкоза ва сахароза сақланади\nАгар Сизда қандайдир қандларни ўзлаштираолмаслик аниқланаган бўлса ушбу препаратни қабул қилишни бошлашдан олдин ўзингизни даволовчи шифокор билан маслаҳатлашинг.\nУшбу препаратни илова-варақада келтирилган кўрсатмага, ёки даволовчи шифокор ёки дорихона ходимининг кўрсатмасига мувофиқ равишда қўллаш лозим. Агар Сизда шубҳа пайдо бўлса, у ҳолда даволовчи шифокор ёки дорихона ходими билан маслаҳатлашинг.\nТавсия қилинадиган доза қуйида берилган жадвалда тўлиқ келтирилган\nКатталар ва 14 ёшдан катта ўсмирлар 1-2 таблеткадан кунига уч марта\n(бу суткадаги 24-48 мг бромгексинга эквивалент)\n6 дан 14 ёшгача бўлган болалар ва ўсмирлар, шунингдек тана вазни 50 кг дан кам бўлган пациентлар 1 таблеткадан кунига уч марта (бу суткадаги 24 мг бромгексинга эквивалент)\n6 ёшдан кичик болалар учун препаратни таъсир этувчи моддасининг кам миқдорини сақлаган дори шакллари мавжуд.\nБуйрак функциясини бузилишларида ёки оғир даражадаги буйрак касалликларида препаратни кичик дозаларда ёки янада узоқ интервал билан қўлланади. Бу масалада ўз даволовчи шифокорингиз билан маслаҳатлашинг.\nТаблеткаларни овқатдан сўнг ва катта миқдордаги суюқлик билан қабул қилиш керак.\nПрепаратни етарли миқдордаги суюқлик билан қабул қилиш тавсия қилинади.\nҚўллаш давомийлиги касалликнинг табиати ва оғирлигига боғлиқ бўлиб, даволовчи шифокор томонидан аниқланиши керак.\nАгар касаллик симптомлари кучайса ёки 4-5 кун ўтгач, яхшиланиш кузатилмаса, шифокорга мурожаат қилинг.\nАгар Сизга Бромгексин 8 Берлин-Хемининг таъсири хаддан ташқари кучли ёки хаддан ташқари кучсиз туюлса, ўз шифокорингизга ёки дорихона ходимига хабар қилинг.\nАгар Сиз Бромгексин 8 Берлин-Хеми препаратини буюрилганидан юқори дозада қабул қилган бўлсангиз\nДоза ошириб юборилиши, белгилари, қоида бўйича, препаратнинг одатдаги ножўя таъсирлари чегарасидан чиқмайди. Касалликнинг оғир симптомлар ривожланганида қон айланиши назорат қилиш ва зарурати бўлганида симптомларни бартараф қилишга қаратилган даволаш талаб этилиши мумкин.\nАгар бола тасодифан катта миқдорда Бромгексин 8 Берлин-Хемини ютиб юборган бўлса, зудлик билан шифокорга мурожаат қилинг.\nАгар Сиз Бромгексин 8 Берлин-Хеми препаратини қабул қилишни унутган бўлсангиз\nПрепаратнинг ўтказиб юборилган дозани ўрнини тўлдириш мақсадида икки баробар дозада ошириб қабул қилманг.\nАгар Сиз Бромгексин 8 Берлин-Хеми қабул қилишни унутган бўлсангиз ёки буюрилганидан камроқ дозада қабул қилган бўлсангиз, кейинги галда уни одатдаги буюрилган дозада қабул қилинг.\nАгар Сиз Бромгексин 8 Берлин-Хемини қабул қилишни тўхтатган бўлсангиз\nДаволовчи шифокор билан маслаҳатлашмасдан даволашни тўхтатманг. Бу касалингизни янада оғирлаштириши мумкин.\nАгар Сизда бу масалада яна қандайдир саволлар бўлса, даволовчи шифокорингиз ёки дорихона ходими билан маслаҳатлашинг.\nБарча дори воситалар каби, бу дори воситаси ҳам, гарчи улар барча пациентларда ривожланмасада, ножўя таъсирлар кўрсатиши мумкин.\nАгар Сиз қуйида кўрсатилган ножўя таъсирларни пайдо бўлганини сезсангиз, препаратни қабул қилишни тўхтатинг ва дарҳол шифокорга мурожаат қилинг.\nБаъзида пайдо бўладиган ножўя таъсирлар (100 пациентдан 1 нафарида кузатилиши мумкин)\nКўнгил айниши, қоринда оғриқ, қусиш, диарея\nКам ҳолларда пайдо бўладиган ножўя таъсирлар (1000 пациентдан 1 да кузатилиши мумкин)\nНомаълум (мавжуд маълумотларга асосан тез-тезлигини баҳолашни иложи йўқ)\nАнафилактик реакциялар, жумладан анафилактик шок, анагионевротик шиш, (тери, тери ости қаватини, шиллиқ қаватини ёки шиллиқ ости қавати тўқималарини шишини тезда ривожланиши) ва терини қичишиши\nТерининиг оғир нохуш реакциялари (жумладан кўп шаклли эритема, Стивенс-Джонсон синдроми/токсик эпидермал некролиз ва ўткир тарқалган экзантематоз пустулез).\nЎта юқори сезувчанлик реакцияларининг биринчи белгиларида, шунингдек тери ва шиллиқ қаватида ғайри-оддий ўзгаришлар пайдо бўлганида Бромгексин 8 Берлин-Хеми препаратини қабул қилишни тўхтатинг. Бундай ҳолларда дарҳол шифокорага мурожаат қилинг.\nНожўя таъсирлари тўғрисида хабарлар\nБиронта ножўя таъсирлар пайдо бўлганида шифокорга, дорихона ходимига ёки тиббиёт ҳамширасига мурожаат қилинг. Бу ҳар қандай мумкин бўлган ножўя таъсирларга, шу жумладан ушбу илова-варақада таърифланмаганларга ҳам тегишли. Сиз шунингдек бевосита ножўя таъсирлари тўғрисида “Берлин-Хеми- АГ” компаниясининг Ўзбексистондаги ваколатхонасини қуйидаги манзилига Тошкент, 100015, Афросиаб кўч., 12 ( бизнес-марказ) хабар қилишингиз мумкин.\nНожўя таъсирлари тўғрисида хабар қилиб, Сиз ушбу дори препаратини хавфсизлиги тўғрисида кўп маълумот тўпланишига ёрдам қилишингиз мумкин.\nДори воситасини блистер ўрамидаги ва картон қутидаги “йилгача” ёзувидан сўнг кўрсатилган яроқлилик муддати ўтганидан сўнг Бромгексин 8 Берлин-Хеми қўлланмасин.\nЯроқлилик муддати тугаш санаси кўрсатилган ойнинг охирги куни ҳисобланади.\nҲеч қандай дори препаратларни канализацияга ёки маиший ахлатлар билан бирга ташламанг. Дорихона хизматчиси билан кераксиз дори препаратини йўқ қилиш тўғрисида маслаҳатлашинг. Бу чоралар атроф-муҳитни ҳимоя қилинишига ёрдам бериши мумкин.\nБромгексин 8 Берлин-Хеми препаратини таркиби\nПрепаратнинг таъсир этувчи моддаси, бромгексин гидрохлоридидир.\nҚобиқ билан қопланаган битта таблеткада 8 мг бромгексин гидрохлориди сақланади.\nБошқа ингредиентлари: маккажўҳори крахмали, лактоза моногидрати, магний стеарати, желатин, коллоид кремний диоксиди сувсиз, сахароза, калций карбонати, енгил асосий магний карбонати, тальк, макрогол 6000, глюкоза сиропи (қуруқ модда) ,титан диоксиди (Е171), повидон К25, карануб муми, сариқ хинолон (Е104).\nБромгексин 8 Берлин-Хеми препаратини таърифи ва чиқарилиш шакли\nБироз иккитомони қавариқ, сариқдан яшил кўкимтир-сариқ ранглигача бўлган, деярли оқ ядроли, қобиқ билан қопланган таблеткалар.\nҚобиқ билан қопланган 20 таблетка оригинал ўрамда.\nҚобиқ билан қопланган 25 таблетка оригинал ўрамда.\nҚобиқ билан қопланган 50 таблетка оригинал ўрамда.\nБозорда ўрамининг барча ўлчамлари бўлмаслиги мумкин.


Ота-она ризолигини топиш ҳақида сўз борганида, фарзандларнинг мажбурияти, масъулияти ҳақида кўп гапирилади. Бу табиий ҳолат. Бироқ масаланинг биринчи томонида турган ота-оналарнинг улар олдидаги мажбуриятлари ҳақида чуқур ва пухта билиб олинса, бу энг биринчи бажарилиши лозим бўлган вазифа эканини ёдда тутилса, айни муддао бўлади.\nЗеро ота-она ўзларининг бу вазифаларини яхши билиб, ўз вақтида бажариб борадиган бўлсалар, умрларининг кўп қисмини аҳамиятсиз нарсаларга эмас, балки дунё-ю охиратларига фойдаси тегадиган хайрли амаллар билан ўтказишга мушарраф бўладилар.\nҲар бир ота-она фарзандини яхши тарбия кўришини, одобли-ахлоқли бўлишини ва энг муҳими итоатгўй бўлиб етишишини хоҳлайди. Айрим оилаларда етишган ўғил ёки қиз боланинг хатти-ҳаракатига, муомала-ю муносабатига атрофдагиларнинг ҳаваси келади. Кўнгилни овловчи ширин сўз ёки беминнат чиройли хизмати туфайли нафақат ота-онасининг, балки бошқаларнинг ҳам “отасига балли”, “онасига балли” деган дуои хайрларини олишга муяссар бўладилар. Бундай фарзандларни ҳам оиласи учун ҳам жамият учун энг кўп нафи тегадиган инсон бўлиб етишларига шубҳа қилмаса ҳам бўлади. Лекин ҳамма оилада ҳам аҳвол бир хил деб бўлмайди. Бола ҳали дунёга келмасдан бошланадиган тарбия жараёнига ҳаммамиз ҳам ўзимизни тайёрмиз деб айта олмаймиз. Баъзи ота-оналаримиз тарбия масаласининг нақадар жиддий ва ўта нозик эканини ўз вақтида тушуниб етмайдилар. Шунинг учун ҳам “тарбияли фарзанд” тушунчаси улар учун фақат орзу-ҳавас, айримлари учун армондан бошқа нарса бўлмай қолади. Чунки тарбия масаласига жиддий эътибор бермаслик ёки бу ишни энг бошидан бошлаб нотўғри олиб борилиши кўзланган натижани бермай қўяди.\nКишилик жамиятининг асосий аъзолари бўлган ота-она ва фарзандлар ўртасидаги муносабатлар ҳар доим маълум тартиб-қоидалар, нормалар асосида тартибга солиниб келинган. Динимиз ота-она бўлишлик билан фарзанд устидан чексиз ҳақ ва ҳуқуқларга эга бўлиш мумкин деган бир тарафлама хулосага бормасликка чақиради. Айниқса, уларга нисбатан ҳаддан ортиқ босим ўтказиш, қаттиқ назортга олиш фойда ўрнига зарар бериши аниқ. Ёки ҳадан ортиқ эркалатиб бошига қўндириб олиш, катта бўляпти ақли киради, деб болани ўз ҳолига ташлаб қўйиш ҳам тарбияни олиб борилишида ижобий натижаларни бермайди. Шунинг учун ота-оналар фарзандли бўлишлари билан бирга уларнинг зиммаларига бир қатор жиддий масъулиятлар юкланишини унутмасликлари лозим. Чунки айнан мана шу вазифаларнинг бажарилиши билан “ақлли бола”, “тарбия кўрган бола” тушунчаларини реал ҳаётдаги ижросини таъминлашга секин-секин замин яратиб борилади.\nОта-оналарнинг фарзандлари устида ҳақлари бўлгани каби фарзандларнинг ҳам уларнинг устидан бир қанча ҳақлари мавжуд. Халқимизда “Қарс икки қўлдан чиқади” деган жуда ҳам чиройли мақол бор. Баъзан давраларда, суҳбатларда фарзандларидан шикоят қилаётган ёки норози бўлиб гапираётган айрим ота-оналарни кўриб қоламиз. Бир қарашда ҳасратларида жон бордек кўринади. Бола бўлганидан кейин ота-онани рози қилиши керак деймиз. Лекин масалага бироз чуқурроқ назар ташлаганимизда биз ўзимиз фарзандларимизни ақли ҳали кирмаган ёшлик чоғидан бошлаб, қўлидан иш келадиган вақтигача қанчалик уларнинг тарбиялари билан ҳақиқий шуғулландик? Тўғри едириш, ичириш, кийинтиришни жуда ҳам зўр бўлмаса-да, бировдан кам қилмаган ҳолда ўрнига қуйгандирмиз. Лекин тарбия дегани фақат едириш-ичириш дегани эмас-ку. Тарбия дегани улар сўраган пайтида аччиқланиб, бақириб жавоб бериш ҳам эмас.\nОдоб китобларимиздан шу нарса маълум бўлмоқдаки, фарзанд тарбиясини бошлашдан олдин ота-оналар маълум талабларга аввал ўзлари қатъи амал қилишлари лозим экан. Боладан бир нарсани талаб қилишдан олдин, аввал унга шу нарса берган бўлиши керак. Айрим ота-оналар фарзандлари уларни ойлаб, ҳатто, йиллаб ҳолларидан хабар олмаётганидан, меҳрининг йўқлигидан нолаётганини кўрамиз. Ақли кирмаган, нима деса хўп дейдиган, меҳрга зор бўлган вақтида қанча меҳр берган эди? Агар ҳар биримиз фарзандларимиз олдидаги вазифаларимизга иккинчи ёки учинчи масала сифатида эмас, балки энг биринчи бурчларимиздан деб қарайдиган бўлсак, бундан фақат ва фақат ўзимиз фойда кўрган бўламиз. Айрим оилаларда бола тарбияси умуман кун тартибидан ўрин олмаган, вақти келганда шуғулланиб, қолган пайтларда ўз ҳолига ташлаб қўйилади.\nГап шундаки, ота фарзанди олдидаги вазифа ва мажбуриятлари ижросига қатъи риоя қилиб, уларни ўз вақтида бажарадиган бўлса, фарзандининг тарбиясини ўз назоратига олиб, уни ўзига итоат этишига катта ёрдам берган бўлади.\nОиладаги ота-она томонидан илк тарбия ўз вақтида, тўғри берилса, бу албатта, ижобий натижасини беради. Тарбия кўрган бола ҳеч қачон ота-онасига қарши бормайди. Агар акси бўладиган бўлса, ўз фарзандларидан фақат салбий, зарарли муносбаталарни кўрган ота-оналар уларга қарши дуоибад қилишгача ҳам бориб қоладилар. Бир куни Ибни Муборак розияллоҳу анҳунинг олдига бир одам боласидан шикоят қилиб келади. Шунда Ибни Муборак у одамдан: “Сен болангни бирор марта дуоибад қилганмисан?” деб сўрайди. Келган одам: “Ҳа”, деб жавоб бериши билан: “Болангни тарбиясини сен бузган экансан”, – деб танбеҳ беради.\nИмом Ғаззолий ҳазратлари “Иҳёу улумиддин” асарида шу мавзуга оид бир қатор ҳадиси шариф ва ривоятларни нақл қилади.\nБир саҳоба Пайғамбаримиз соллаллоҳу алайҳи васалламдан шундай сўради:\n– Ё Расулуллоҳ, кимларга яхшилик қилайин? Аллоҳнинг Расули:\n– Онангга ва отангга, – дедилар. Саҳоба:\n– Онам ва отам йўқ, деб айтди. Шунда Расулуллоҳ соллаллоҳу алайҳи васаллам:\n– Фарзандларингга яхшилик қилгин. Ота-онанинг фарзандлари устида ҳақлари бўлгани каби, фарзандларнинг ҳам ота-оналари устида ҳақлари бор, – деб буюрдилар.\nҲеч ким ташқаридан келиб фарзандалримизни тарбиялаб бермайди, оиламизда таълим-тарбия ишларини тартибга солиб бермайди. Бу ишларни ҳар биримиз, ўзимизнинг ақлу идрокимиз билан бажарамиз. Бу жараён ота-боболаримиздан таълим-тарбия йўли орқали наслдан наслга ўтиб келаётган одоб-ахлоқнинг энг нодир гавҳарлари ҳисобланади. Лекин бугунги тезкор, воқеалар шиддат билан ўзгариб бораётган 21 асрда бу анъаналарни аслидан узоқлаштирмасдан сақлаб қолиш ҳар биримизнинг муқаддас бурчимиз бўлишлигини ҳар доим ёдда тутишимиз зарур. Бугунги ҳаёт синовлари ўз оиласини муқаддас билган ҳар бир одамдан ҳар қачонгидан ҳам кўра ҳушёрроқ, зийракроқ ва донороқ бўлишни талаб этмоқда. Чунки илм-фан, техниканинг бундай тараққиёти ўз-ўзидан қўлга киритилаётгани йўқ. Ҳар бир эришилган тараққиёт маълум йўқотишлар эвазига қўлга киритилиши илмий исботланган ҳақиқат эканини эсимиздан чиқармаслигимиз шарт. Қолаверса, бугун дунёда кечаётган беқарор сиёсий, ижтимоий, иқтисодий ҳолатлар ҳар бир миллат учун ўз келажагига бефарқ бўлмасликни қатъи талаб этмоқда.\n“Бугун ХХ асрдаги каби глобал бошқарув тизими мавжуд эмас. Муносабатлар жадвали ноаниқ. Биз на кўп қутбли ва на бир қутбли дунёда яшаяпмиз, бошбошдоқликлар тобора авж олмоқда. Олдиндан башорат қилиб бўлмайдиган вазият тобора кучлироқ роль ўйнамоқда”, – дейди БМТнинг Қочоқлар ишлари бўйича Олий комиссари А. Гутерреш вазиятни яққол тасвирлар экан.\nТашкилотнинг маълум қилишича, айрим давлатлардаги болалар ота-оналар ёки бошқа ёши катта яқин ҳамроҳларсиз хорижга чиқиб кетишмоқда. 2015 йилда 100 минг ёлғиз бола 78 мамлакатдан бошпана сўради. Бу 2014 йилдаги кўрсаткичдан уч баробар кўпдир. Улуғлар ҳимоясидан мосуво бундай болалар одам савдоси билан шуғулланувчи гуруҳларнинг енгил ўлжасига айланиб қолишяпти.\nЎзбекистондаги маҳалла, оила институтларининг ролини ошириш бўйича олиб борилаётган ишлар замирида одамлар орасидаги меҳр-оқибатни ошириш, оилалар мустаҳкамлигини сақлаш, ёш оилаларни қўллаб-қувватлаш, оилавий можаролар, келишмовчиликлар, оилалар бузилиши сингари муаммоларни олдини олиш, жамиятда фаровонликни таъминлаш каби эзгу мақсадлар асосий эътиборга олинган.\nОила бузилдими фарзандлар ҳаёти, уларнинг ҳали ота-она меҳрига тўймаган қалблари биринчи бўлиб шикастланади, ўзи хоҳламай туриб тирик етим деган номни ўзига олишга, шу номни бир умр кўтариб юришга мажбур бўлади. Оила бузилиши билан боғлиқ барча муаммолар, албатта, боланинг тарбиясига, одобига қайсидир маънода таъсирини ўтказмай қўймайди. Агар статистик маълумотларга назар ташланса биздаги аҳволнинг ҳам қувонарли эмаслигини кўриш мумкин. Бу маълумотлар охирги йилларда Ўзбекистонда никоҳлар сони камайиб, ажрашишлар сони кўпайганидан дарак бермоқда. Нега бундай ҳолатлар тез-тез рўй бермоқда, фарзанд олдидаги бурч ва масъулият деган тушунчалар нима сабабдан ўзларини ота-она деб билувчи инсонларда ўз қадрини йўқотиб бормоқда?\nЎзбекистон Давлат статистика қўмитасининг охирги маълумотларига кўра, 2016 йилнинг январь-июнь (олти ойда) ойларида ФҲДЁ идоралари томонидан 92,4 мингта никоҳ ва 14,8 мингта ажрашиш қайд этилган. Агар ўтган йиллар билан таққосланса, никоҳлар сони бирмунча камайган, ажралишлар эса кўпайган. 2014 йил январь-июнида 107,8 мингта янги оила тузилган, 14,4 мингтаси эса тарқаб кетган.\n2015 йилда ҳаммаси бўлиб 287 мингта никоҳ қайд этилган бўлса, 2014 йилда эса 295,6 мингта янги оила пайдо бўлиб, 28,7 мингтаси тарқаб кетган эди. 2013 йилда 303 мингта янги оила пайдо бўлиб, 24 мингтаси тарқаб кетган.\nКундалик ҳаётимизда рўй бераётган бу воқеалар ҳар биримизни бефарқ қолдирмаслиги керак. Чунки оила, фарзанд тушунчалари энг олий қадрият бўлган бизнинг диёрларимизда бу борадаги салбий ҳолатларга бефарқ муносбатда бўлишга ҳеч қайси биримизнинг ҳаққимиз йўқ деб ҳисоблаймиз.\nБугун оила мустаҳкамлиги, фарзанд тарбияси каби муҳим вазифаларга ҳар қачонгидан ҳам жиддий қараб, бу борада давлат миқёсида олиб борилаётган хайрли ишларга яқиндан кўмакдош бўлиб, масъулиятни чуқур ҳис этган ҳолда ҳаракат қилишга тўғри келмоқда.\nҲеч бир нарса бу дунёда абадий бўлмаганидек, инсон ҳам бу фоний дунёда абадий қолиб кетмайди. Фақат инсоннинг бу дунёда қолдириб кетадиган фарзандлари унинг наслини давом эттириб боради. Шу билан инсоннинг бир умрлик орзуси мана шу насли орқали ҳақиқатга айланади. Бас шундай экан, келажагимиз давомчиси бўлган фарзандларимизга жиддий эътибор беришимиз, уларнинг олдидаги вазифа ва мажбуриятларимизни тўла адо қилишимиз лозим. Шундагина улар биз ота-оналар олдидаги бурчларини тўла-тўкис бажариб, розиликларимизни олиб, икки дунё саодатига мушарраф бўладилар.\nАллоҳ таоло Қуръони каримда ота-оналарни фарзандларига нисбатан бир неъмат ва омонат сифатида қараб, муносбатда бўлишга ўргатади.\n“Эй иймон келтирганлар! Ўзингизни ва аҳли аёлингизни ёқилғиси одамлару тошдан бўлган ўтдан сақланг” ( “Таҳрим” сураси, 6-оят)\nМуфассирлар ушбу ояти каримадаги “ўтдан сақланиш”ни тарбия йўли билан амалга оширилишини маълум қилганлар.\nБошқа ояти карималарда эса аҳли оиласига керакли таълим-тарбияни бермаган оила раҳбарларининг охиратда бахтиқаро бўлиб қолишлари ҳақида огоҳлантириш беради.\n“Бас, сизлар ундан ўзга нимани хоҳласангиз, ўшанга ибодат қилаверинглар”, деб айт. Сен: “Албатта, зиёнкорлар қиёмат куни ўзларига ва аҳлларига зиён қилгувчилардир. Огоҳ бўлингким, ана ўша очиқ-ойдин зиёнкорликдир”, деб айт.” (“Зумар” сураси, 15-оят)\n“Улар учун тепаларидан ҳам оловдан “соябонлар” бор, остларидан ҳам оловдан “соябонлар” бор. Бу билан Аллоҳ Ўз бандаларини қўрқитур: “Эй бандаларим, менга тақво қилинглар!” (“Зумар” сураси, 16-оят)\nҲадиси шарифларда ҳам айнан шу масала жуда ҳам қатъи огоҳлантириш тарзида баён этилади.\nҲадис. Пайғамбаримиз соллаллоҳу алайҳи васаллам:\n“Барчангиз бир поданинг чўпони кабисиз! Чўпон подасига қандай ғамхўрлик қиладиган бўлса, сурувни йиртқичлардан қандай қўриқлайдиган бўлса, сиз ҳам уй халқингизни ва қўлингиз, яъни амрингиз остида бўлганларни жаҳаннам оташидан худди шундай ҳимоя қилишингиз зарур! Уларга мусулмонликни ўргатишингиз керак, ўргатмасангиз жавобгар бўласизлар”. (Бухорий, Муслим)\nУшбу ояти карималар ва ҳадиси шарифда фарзандлар ота-онага берилган Аллоҳнинг омонати экани қайта-қайта тушунтирилмоқда. Бу омонатни қандай сақлаш ва унга қандай муносбатда бўлиш ҳам ояти карима ва ҳадиси шарифларда чиройли тарзда баён этилган. Энг муҳими бу омонат ота-она зиммасига жуда ҳам катта жавобгарлик ҳиссини ортмоқда. Зеро, хабардан кўриниб турганидек, ота-оналар мана шу омонатга нисбатан қандай муносабатда бўлганликлари билан охират кунида Аллоҳ наздида саволга тортиладилар.\nДинимизда оилага, аҳлу аёл ва фарзандларга бўлган муносабатни энг чиройли тарзда йўлга қўйилишига чақирилади. Оталар учун фарзандларнинг нафақаси ва ейиш-ичишларини таъминлашга қатъи буюрилар экан, бунинг нақадар катта савоб экани ҳадисларда хабар берилади. Жумладан, оталарнинг бозордан ҳар хил ширин мевалардан сотиб олиб, фарзандларига беришлари яхши одатлар эканини эсдан чиқармаслигимиз лозим. Чунки ҳадиси шарифларда оиласи, болалари учун бозорлардан егуликлар сотиб олиб келган оталарнинг гуноҳлари тўкилиши хабар берилади. Худди шунга ўхшаш эрталабдан оиласини ҳалол ризқ билан боқаман деб чиқиб кетган оталар учун катта-катта ажр-савоблар ва ваъдалар турганини ёдимизда тутиб, бу ишларни мамнуният билан бажарсак, албатта, кўзлаган мақсадларимизга эришамиз. Агар акси бўладиган бўлса, биз оталарнинг ишимиз яхши бўлмайди. Зеро тарбия китобларимизда: “Едириб, ичиришга (боқишга) зарурат бўла туриб, шуни зое қилган инсонга бу гуноҳ сифатида етади” деб марҳамат қилинади.\nАбу Ҳурайра розияллоҳу анҳудан ривоят қилинган ҳадиси шарифда Расулуллоҳ соллаллоҳу алайҳи васаллам фарзанднинг отаси устидаги ҳақи учта эканини марҳамат қилганлар:\nФарзанд дунёга келганида унга чиройли исм қўймоқ.\nУйланиш вақти етганда уйлантирмоқ. (Дайламий, Исфаҳоний)\nИслом дини уламолари ояти карима ва ҳадиси шарифлардан келиб чиқиб, фарзандларнинг ота-оналари устидан бир қанча шаръий ҳақлари мавжудлигини маълум қилганлар. Ушбу ҳақлар шулардан иборат:\n2828 марта ўқилди\nДругие материалы в этой категории: « Бир ҳадис шарҳи: Ота-онага яхшилик қилиш фазилати\tФарзанднинг ота-она устидаги ҳақлари (2-мақола) »


ҚЎШИМЧА ДАҚИҚАДА FАЛАБА: «ОРОЛ» - «ДИНАМО» - 2:3\nБиринчи Лига 6-тури доирасида Нукусда маҳаллий «Орол» жамоасига қарши саф тортган «Динамо» жамоаси шиддатли кечган баҳсда сафардан ғалаба билан қайтди.\nЎйиндан аввал жамоа жамоа бош менежери Илҳом Шарипов айтганидек, Нукусдаги сунъий қопламали майдондаги ўйин «Динамо» учун жиддий синов бўлди. Қувонарлиси, вакилларимиз бу синовдан муваффақиятли ўтишди.\nЎйиннинг дастлабки ўн дақиқалиги майдонга мослашиш учун кетган бўлса, сўнг ҳар икки жамоа ҳам ҳужумкор руҳда тўп сурди. Бу таблодаги ҳисобнинг очилишига сабаб бўлди – ёш ҳужумчи Амиржон Сафаров мавсумдаги учинчи голини уриб жамоасини олдинга олиб чиқди – 0:1.\nГолдан сўнг мезбонлар ҳам вазиятни ўнглаш истагида бўлишди ва натижада танаффусга жамоалар 1:1 ҳисобида чиқиб кетишди.\nИккинчи бўлим ҳам «Динамо» ҳужумлари остида бошланди. Яримҳимоячи Омаджон Тайлоқовнинг кучли зарбасидан сўнг ҳисоб ўзгарди – 1:2.\n«Динамо»чилар яна ҳисобда олдинга чиқиб олишгач, ушбу натижани сақлашга уринишди ва бунинг эвазига жазоланишди – қорақалпоғистонликлар бу сафар ҳам мувозанатни тиклашди – 2:2.\nБу пайтда учрашув якунланишига оз вақт қолган, стадиондаги мухлислар эса баҳс жанговар дуранг натижаси билан тугашини кутишаётганди. Аммо бу натижа Самарқанд жамоасини қониқтирмаслиги аниқ эди. Шу боис «Кўҳна шаҳарликлар» ўйиннинг сўнгги дақиқасига қадар ҳужумкорликдан тўхташмади.\n«Интилганга толе ёр» деганларидек, «Динамо» футболчиларининг бу интилишлари зоя кетмади. Ҳакам томонидан қўшиб берилган сўнгги 90+4-дақиқада самарқандлик ёш ҳимоячи Бунёд Исроиловнинг мавсумдаги илк голи «Динамо»га сафардан муҳим ғалаба билан қайтишини таъминлади, 2:3.\nЭътиборлиси, мавсумнинг иккита турини очко йўқотиш билан бошлаган «динамочилар», кетма-кет 4 та турни ғалаба билан якунлашди.\nНавбатдаги учрашувда «Динамо» 5 май куни «Пахтакор-2» жамоасини қабул қилади.\nБиринчи Лига. 6-тур.\n29 апрель (жума)\n«Орол» – «Динамо» - 2:3\nҲакамлар: К. Расулов (Қарши), Н. Болтаев (Навоий), С. Саттаров (Қарши)\nГоллар: И.Сейтназаров 40, Р.Мусаев 80 - Амиржон Сафаров 14, Омаджон Тайлоқов 65, Бунёд Исроилов 90+4.\n«Орол»: Шаропат Бекимбетов, Шариёр Каримбоев, Навруз Хаипов, Самат Полвонов, Темур Турдиев, Пулат Уразбоев, Расул Мусаев, Максуд Калназаров, Ринат Шулманов, Ислом Сейтназаров, Кайрат Жазизов.\nЗахира: Жаксибой Алламберганов, Саламат Отамуротов, Фаррух Ниёзимбетов, Ойбек Рузимов, Алберт Сиддиков, Курдиёр Эралиев, Ислом Усмаддинов.\n«Динамо»: Михаил Наумов, Акмал Бозоров, Бунёд Исроилов, Алексей Николаев, Фирдавс Абдусалимов, Омад Тайлоқов, Жасур Азимов, Саиджамол Давлатжонов, Достон Ибрагимов, Алишер Холиқов, Амиржон Сафаров.\nЗахира: Шухрат Муродов, Миркомил Локаев, Лазиз Нуриддинов, Ислом Шарипов, Темур Шарипов, Жонибек Кўчимов, Виктор Клишин.\nЎқилди (марта): 2158. Киритилган сана: 2016-04-29 19:39:31.